text:
Nacionalinė pasyvaus namo asociacijaPepa pisinisi tafailagi
Nacionalinė pasyvaus namo asociacija
Energetics, Faʻamaoniga, Fale, Fausiaina, esetete moni, Iuni, mafutaga ma isi faalapotopotoga +7
Faafanua
Gaoioiga vaega
Energetics, Faʻamaoniga, Fale, Fausiaina, esetete moni, Iuni, mafutaga ma isi faalapotopotoga, Kamupani fausiaina, Malo o faalapotopotoga, Malosiaga isi, Malosiaga ma punaoa faalenatura, Mamanu, Tomai faapitoa ma suesuega, Tusiata o fale
Qr code
vCard
Website
Igoa nofoaga: Nacionalinė pasyvaus namo asociacija | Kontaktai


c: text/html

text:
Fesili Mai le ʻAufaitau
O le ā “le afioga a le Atua” lea o loo taʻua i le Eperu 4:12 ʻo loo ola ma e matuā malosi foʻi?’
E masani ona sii mai i a tatou lomiga le Eperu 4:12, e faailoa mai ai le mana o loo i le Tusi Paia e suia ai olaga, ma e talafeagai lelei lenā faatatauga. Peitaʻi e aogā lo tatou iloiloina o manatu o loo siʻomia ai le Eperu 4:12. Na uunaʻia e Paulo Kerisiano Eperu ia gaoioi e ōgatusa ma le finagalo o le Atua, lea o loo taʻua i tusitusiga paia. Na faaaogā e Paulo le faaaʻoaʻoga e faatatau i tagata Isaraelu lea na laveaʻia mai i Aikupito. Na latou maua le avanoa e ulufale atu ai i le laueleele o loo “tafe ai le suāsusu ma le meli,” ma maua ai le mālōlōga moni.—Eso. 3:8; Teu. 12:9, 10.
O le finagalo lenā o le Atua na faailoa mai. Ae mulimuli ane, na faamaaa loto o tagata Isaraelu ma lē faatuatua, o lea o le toʻatele o i latou e leʻi ulu atu i lenā mālōlōga. (Nu. 14:30; Iosua 14:6-10) Peitaʻi na toe faapea mai Paulo, o loo iai lava “le folafolaga ina ia ulu atu i lona [le Atua] mālōlōga.” (Epe. 3:16-19; 4:1) E manino mai o lenā “folafolaga,” o se vaega o le finagalo o le Atua na faailoa mai. E pei o Kerisiano Eperu, e mafai ona tatou iloa ma gaoioi e ōgatusa ma le finagalo o le Atua. Ina ia faamaonia o lenei folafolaga e faavae mai i Tusitusiga Paia, na sii mai ai e Paulo ni vaega o le Kenese 2:2 ma le Salamo 95:11.
E tatau ona iai se aafiaga iā i tatou o le iloaina “o loo iai pea le folafolaga ina ia ulu atu i lona [le Atua] mālōlōga.” E tatou te mautinoa e mafai ona tatou ulu atu i le mālōlōga a le Atua lea o loo folasia mai i le Tusi Paia, ma ua tatou uia laasaga e faia ai faapea. E tatou te leʻi faia faapea e ala i le tausia o le Tulafono a Mose, po o le mauaina o le finagalo malie o le Atua e ala i le faia o isi galuega. Nai lo o lea, o lo tatou faatuatua ua tatou fiafia ai e gaoioi pea e ōgatusa ma le finagalo o le Atua ua faailoa mai. E lē gata i lea, e faitau afe tagata o le lalolagi ua amata ona suʻesuʻeina le Tusi Paia ma iloa ai le finagalo o le Atua. E pei foʻi ona taʻua i le amataga, e toʻatele ua uunaʻia e suia o latou olaga, faaalia le faatuatua, ma avea ma Kerisiano papatisoina. O na vala o faamaoniga manino ia “o loo ola le afioga a le Atua ma e matuā malosi foʻi.” O le finagalo o le Atua ua faailoa mai i le Tusi Paia ua mafai ona aafia ai o tatou olaga, ma faaauau ona galue malosi i o tatou olaga.

robotstxt: allowed

filter: keep


text:
Tatau ona lafoina muamua e uiga i 0.9.1 o se lomiga manaia nai nisi faaleleia manaia. Ae tatou faatalitali mo lenei aafiaga o le olaga manaia matua, faia i luga o Fiverr e se animator ofoofogia, tupu lena mea e faatatau i le toto e le au iinei 🙂
Ua tatou faia foi se manaia Widget toele itulau, na alu e vaai!
O isi suiga e aofia ai:
- Faaopoopo se fesoasoani i totonu o le Ofisa o tufa mo fesili taatele (ki – leai, e te le manaomia ki e faaletonu)
- Faataga jQueryUI lomiga e overriden, foiaina o le tele o feteenaiga (autu tuai, uma ituaiga o vaega i lomiga unsorted o jQuery ma jQueryUI)
- Se tali pe a nisi plugins leaga faaofi .css i se auala le talafeagai (lenei le atoatoa le tomai e iloa lea gagana na selecred)
- Faaopoopo le galuega tauave transposh_echo – vaʻai lo tatou nofoaga atinae mo pepa aloaia ma le faaaogaina
- Faatulagaina e mo widgets, aofia faigofie ma shortcodes, faatulagaina e dropbox tuai, ids aveesea
- Faaopoopoina paʻi punch e tufa, faatagaina filifilia gagana i masini paʻi
- Faatulagaina e mo mataupu laiti maua talu 0.9.0
Le a le mea o loo e faatalitali mo? Download le lomiga aupito lata mai nei!


text:
Tatala tua le isi alii au lakapi a Nuuuli
O le aso Faraile na te’a nei na tatala ai i tua mai le toese i Tafuna le isi alii o le au lakapi a Nuuuli, lea na loka i le fasiga o le alii laufali mai Samoa, ina ua finagalo le faamasinoga e taofi lona tuliina o se faasalaga faafalepuipui, ae ua lava le umi lea ua maea ona ia tuliina e fai ma ona faasalaga i lenei mataupu.
O Iopu Siolo e atoa i ai le to’afa o sui o le kalapu lakapi a Nuuuli ua tatala i tua, sei vagana ai le isi alii e toatasi lea o loo taofia pea i le taimi nei e faatali ai le aso e lau ai lona faasalaga, ona e le o lelei ona pepa nofomau.
Toeititi lava atoa le 11 masina talu ona loka Siolo ae tatala loa i tua i le vaiaso na te’a nei, ina ua faanofovaavaaia o ia e le faamasinoga mo le 5 tausaga, i lalo o poloaiga e ao ona ia usita’i i ai.
Na ta’usala e le faamasinoga Siolo i le moliaga mamafa o le faaoolima i le tulaga lua, ona o le faalavelave lea na tulai mai ia Iulai 2011, ina ua latou fasia ma isi alii o le latou au lakapi le alii laufali o Ponifasio Vasa mai Samoa, na aumai e le Iuni Lakapi a Amerika Samoa na te faatautaia le taaloga lakapi e aofia ai ma le taaloga o le talita i le aso lea.
Na ioe Siolo i luma o le faamasinoga maualuga i lalo o se maliliega sa ia sainia ma le malo ma talia e le faamasinoga, sa ia kikiina Vasa ao taatia i luga o le malae, ma mafua ai ona oo manu’a ma le tiga i lona tino.
A’o lei tuuina atu le faasalaga a le faamasinoga maualuga, na faatoese Siolo i le faamasinoga, o le malo ma lona aiga e tusa ai o le solitulafonio sa ia faia. Sa ia faatoese faapitoa foi i le alii laufali ia Vasa ona o le faalavelave na mafua ai ona oo manu’a ia te ia.
Fai mai Siolo, o le umi lea na taofia ai o ia i le falepuipui, ua ia aoaoina mai ai se lesona taua mo lona olaga, ma ua ia lagonaina foi le salamo moni e tusa ai o lana solitulafono, na te le toe faia foi.
Sa ia faatoese foi isi ona toalua ma lana fanau, lea foi sa i ai i totonu o le potu faamasino, ona o le motusia ai o le latou mafutaga ao aumai ai i le toese, ma ua le mafai ai ona faatino ona tiute faa tama i le tausiga lea o i latou.
Na faaiu le faatoesega a Siolo i lona talosagaina lea o le faamasinoga mo se avanoa mo ia, sei toe foi atu ai e tausi lona aiga ma saili se galuega e tausi ai si ona toalua ma si ana fanau.
Na lagolagoina uma e loia le fautuaga a le Ofisa Faanofovaavaaia, ina ia faanofovaavaaia Siolo i lalo o ni poloaiga, e aofia ai lea ma lona o se tupe mo le pili o le falema’i a le alii laufali.
E 5 tausaga na manatu le faamasinoga e faasala ai le ua molia i le toese, peitai ua faamalumalu le faataunuuina o lea faasalaga, ae ua faanofovaavaaia o ia mo le 5 tausaga i lalo o poloaiga e ao ona ia usitai i ai.
O nisi o ia poloaiga e aofia ai lona tuliina o masina e 20 i le toese, peitai o le a taofi le tuliina o masina ia, ae ua lava aso ia ua uma ona ia tuliina e fai ma ana faasalaga i lenei mataupu.
E $2,000 le salatupe ua poloaina e le faamasinoga Siolo na te totogiina, atoa ai ma le $1,000 na te totogiina mo le pili o le falema’i a le alii laufali na manu’a.
Ua poloaina foi o ia e le faamasinoga ina ia auai i ni aoaoga e pulea ai le tulaga o le ita vave, ma ia tuana’i ulua’i masina e 6 talu ona tatala o ia i tua mai le toese ua maua sana galuega tumau e tausi ai lona aiga.
Ua matua faasaina foi o ia ona toe auai i soo se faagaioiga tau lakapi, pe toe auai i ni gaioiga e aafia ai taaloga lakapi, poo le alu foi e matamata i taaloga lakapi.
“Usita’i i poloaiga nei ona e le toe oo lea i le falepuipui,” o le fautuaga mulimuli lea a le alii faamasino sili ia Michael kruse i le ua molia


text:
MATAUPU 49
Talaʻiga i Kalilaia ma le Toleniina o Aposetolo
MATAIO 9:35–10:15 MAREKO 6:6-11 LUKA 9:1-5
UA TOE ALU LE TALAʻIGA FAATAAMILO A IESU I KALILAIA
UA IA AAUINA ATU LE ʻAUAPOSETOLO E TALAʻI
Ua pe ā nei ma le lua tausaga o talaʻi pea ma le maelega Iesu. Po o le taimi lenei e faifailemū ai? E leai, ua faalautele atu e Iesu lana galuega talaʻi e ala i le “malaga atu . . . i aai ma nuu uma [o Kalilaia], ua aʻoaʻo atu i o latou sunako, ma talaʻi atu le tala lelei o le malo, ma faamālōlō i maʻi eseese ma maʻi tigāina uma.” (Mataio 9:35) O mea ua ia vaaia, ua ia iloa ai e manaʻomia ona faalautele atu le galuega talaʻi. Ae o le ā le auala o le a ia faataunuuina ai lenei vala?
O so o se mea lava e maliu atu i ai Iesu, e na te vaaia ai tagata o loo manaʻomia le faamālōlōga faaleagaga ma faamāfanafanaga. Ua pei i latou o mamoe ua faamanuʻalia ma agaleagaina, ua leai so latou leoleo mamoe. Ua mutimutivale lona alofa iā i latou ma faapea atu i ona soo: “E moni, e telē le galuega o le seleselega, ae e toʻaitiiti le ʻaufaigaluega. O le mea lea, ia outou ʻaiʻoi atu ai i le Alii o le seleselega, ina ia auina mai se ʻaufaigaluega e faia le seleselega.”—Mataio 9:37, 38.
Ua iloa e Iesu le gaoioiga e tatau ona fai. Ua ia faapotopoto mai ona aposetolo e toʻa 12, ma tofia i latou e galulue taʻitoʻalua. Ua ia avatu iā i latou faatonuga manino nei: “Aua tou te ō atu i se ala o nuu ese, aua foʻi le ō atu i se aai o Samaria. A ia ō atu pea i mamoe ua leiloloa o le aiga o Isaraelu. A outou ō, ia talaʻi atu e faapea: ʻUa latalata mai le malo o le lagi.’”—Mataio 10:5-7.
O le Malo lea o le a latou talaʻia atu, o le Malo lea na taʻua e Iesu i le tatalo faaaʻoaʻo. O le faaupuga “ua latalata mai le malo,” e faasino atu i le iai o Iesu Keriso le Tupu tofia a le Atua i lenā taimi. Peitaʻi, e faapefea ona faamaonia o soo o Iesu o ni sui o le Malo? Ua tuuina atu e Iesu iā i latou le mana e faamālōlōina ai ē mamaʻi, ma toe faatutūina ai ē ua feoti. E latou te faia fua nei vavega. E faapefea la ona tausia manaʻoga faaletino o le ʻauaposetolo, e pei o a latou meaʻai i aso taʻitasi?
Ua faatonuina e Iesu le ʻauaposetolo ina ia aua neʻi sauniunia ni a latou meafaitino i lenei malaga faataamilo. E lē tatau ona avea ni auro, siliva, po o tupe ʻapamemea i a latou ato tupe. E lē tatau foʻi ona ave ni taga meaʻai i le malaga, po o ni ofutino se lua po o ni seevae. Aiseā? Ua faamautinoa atu e Iesu iā i latou: “E tatau lava ona avatu le meaʻai i le tagata faigaluega.” (Mataio 10:10) O tagata e taliaina le feʻau, o i latou ia o le a fesoasoani i le saunia o mea e manaʻomia e le ʻausoo. Ua fetalai atu Iesu: “O so o se mea e tou te ulu atu ai i se fale, ia nonofo ai seʻia oo ina outou ō ese mai lea nuu.”—Mareko 6:10.
Ua avatu foʻi e Iesu faatonuga i le auala e faaoo atu ai le feʻau o le Malo i tagata o le aiga: “A outou ulufale atu, ia faafeiloaʻi i le aiga. Afai ua tatau le feʻau i lea aiga, ia outou faapea atu ia filemu le aiga nei. Ae afai e lē tatau, ona toe faafoʻi mai lea o la outou upu. Afai e lē talia outou ma lē fia faalogo foʻi i la outou upu, pe a outou ō ese mai i lenā fale po o lenā aai, ia tūtū atu i ai le pefu mai i o outou vae.”—Mataio 10:12-14.
E ono teena foʻi e se aai po o se nuu atoa la latou feʻau. O le ā la le iʻuga e oo i na nofoaga? Ua faamatala e Iesu, e matuā ogaoga le faamasinoga e oo iā i latou. Ua ia fetalai: “E moni ou te fai atu iā te outou, e māmā atu le faasalaga o Sotoma ma Komoro i le Aso Faamasino, nai lo o lenā aai.”—Mataio 10:15.


text:
ʻOA TAUTELE MAI I LE AFIOGA A LE ATUA | ISAIA 58-62
“Folafola Atu le Tausaga e Faaalia Mai ai e Ieova Lona Agalelei”
O le “tausaga e faaali mai ai e Ieova lona agalelei” e lē uiga atu i se tausaga i le kalena faale-tausaga
O se vaitaimi ua tuuina mai e Ieova i ē agamalu le avanoa e tali atu ai i le faalauiloaga o le saʻolotoga
I le uluaʻi senituri, o le tausaga na faaali mai ai le agalelei e mai i le amataga o le faiva a Iesu i le 29 T.A. seʻia oo atu i le ʻaso na tauimasui’ ai e Ieova Ierusalema i le 70 T.A.
I o tatou aso, o le tausaga e faaalia mai ai le agalelei na amata ina ua nofotupu Iesu i le lagi i le 1914 ma o le a faaiʻuina i le puapuaga tele
Ua faamanuia e Ieova ona tagata i “laau tetele o le amiotonu”
O laau pito i uumi o le lalolagi e masani ona ola faatasi i se vaomatua, ma e faalagolago le ola lelei o le isi laau i le isi
E milo faatasi o latou aa ma e tumau ai i taimi o afā
E saunia e laau tetele se paolo mo laau lāiti, ma pe a toʻulu lau o laau ma pala, e maua ai palapala fou
E maua aogā e sui taʻitasi uma o le faapotopotoga Kerisiano i le lalolagi aoao, mai i le lagolagosua ma le puipuiga a “laau tetele o le amiotonu,” le vaega totoe faauuina


text:
E galue le Agaga Paia i se lotogatasi atoatoa ma le Tama Faalelagi ma Iesu Keriso, i le faataunuuina o matafaioi taua ma tiutetauave tulaga ese.
I le 1994, sa valaaulia ai e Peresitene Howard W. Hunter tagata uma o le Ekalesia ina ia “faatuina le malumalu … e fai ma faatusa sili o lo [tatou] avea ai ma tagata o le ekalesia.”1 Mulimuli ane i lena lava tausaga, sa faamaeaina ai le fausiaina o le Malumalu o Bountiful Iuta. E pei lava o le toatele, sa ma naunau foi e ave lo ma aiga talavou i le taimi o maimoaga a o lumanai le faapaiaga. Sa ma galulue ma le filiga e saunia le ma fanau ina ia ulu atu i le malumalu, ma tatalo faatauanau ina ia latou maua se aafiaga faaleagaga ina ia mafai ona avea le malumalu ma se vaega taua e taulai i ai o latou olaga.
A o matou savavali ma le migao i totonu o le malumalu, sa ou iloaina lo’u faamemelo i mamanu ofoofogia o le fausaga, le matagofie o galuega teuteu faaiu, le malamalama o loo susulu mai i faamalama tetele, atoa ai ma le tele o atavali musuia. O vaaiga uma o lenei maota paia sa matua ofoofogia moni lava.
A o matou ulu atu i le potu selesitila, sa faafuasei ona ou iloaina o loo piipii mai i lo’u vae le ma atalii uii e ono tausaga o Ben. Sa vaaia lona popole—atonu ua fai si ona atuatuvale.
“O le a le mea ua tupu, Atalii?” Sa ou musumusu atu ai.
“Tama,” sa ia tali mai, “O le a le mea o loo tupu iinei? Ou te lei lagonaina muamua lava se lagona faapenei.”
I le iloaina ai atonu o le taimi muamua lea ua lagonaina ai e lo’u atalii talavou le uunaiga a le Agaga Paia i se ala mamana, sa ou tootuli ifo ai i le fola i ona talaane. A o feoai solo isi tagata asiasi i o ma talaane, sa ma faaaluina ma Ben ni nai minute, i autafa o le isi, e aoao faatasi ai e uiga i le Agaga Paia. Sa ou maofa i le faigofie ona mafai ona ma talanoaina ona lagona paia. A o ma talanoa, sa oo ina manino mai le mea sa aupito sili ona musuia ai Ben, e le o mea sa ia vaaia ae o mea sa ia lagonaina—e le o le matagofie faaletino na siomia ai matou ae o le leo filemu, ma le itiiti o le Agaga o le Atua na i ai i totonu o lona loto. Sa ou faasoa atu ia te ia le mea sa ou aoaoina mai i ou lava aafiaga, e oo lava i lona maofa faatamaitiiti ua fagua ai lava au i se lagona loloto fou o le agaga faafetai mo lenei meaalofa le mafaamatalaina mai le Atua—le meaalofa o le Agaga Paia.2
O Ai le Agaga Paia?
O le Agaga Paia o le tagata lona tolu o le Aiga Atua, ma, e pei foi o le Atua le Tama ma Iesu Keriso, Na te silafiaina o tatou mafaufauga ma faamoemoega o o tatou loto.3 E alofa le Agaga Paia ia i tatou ma manao ia tatou fiafia. Talu ai Na te silafiaina luitau o le a tatou fetaiai, e mafai ona Ia taialaina i tatou ma aoao i tatou uma i mea e tatau ona tatou faia e toe foi atu ai ma toe mau faatasi ma lo tatou Tama Faalelagi.4
E le pei la o le Tama Faalelagi ma Iesu Keriso, o ē e i ai ni tino faamamaluina o aano ma ivi, o le Agaga Paia o se peresona o agaga e fesootai mai i o tatou agaga e ala i lagona ma uunaiga.5 Talu ai ua na o se agaga, ua ia te Ia le tiutetauave tupito o le avea ai ma se meafaigaluega e auala mai ai le mauaina o faaaliga patino. I tusitusiga paia, e tele lava ina faasino atu i le Agaga Sa, o le Agaga Paia, le Agaga o le Alii, le Agaga Paia o Folafolaga, pe na o le Agaga foi.6
O Le A Le Misiona a le Agaga Paia?
E galue le Agaga Paia i se lotogatasi atoatoa ma le Tama Faalelagi ma Iesu Keriso, i le faataunuuina o matafaioi taua ma tiutetauave tulaga ese. O le faamoemoega autu lava o le Agaga Paia o le molimau mai lea i le Atua le Tama ma Lona Alo, o Iesu Keriso,7 ma aoao mai ia i tatou le moni o mea uma.8 O se molimau mautinoa mai le Agaga Paia e moliooina se talitonuga sili atu nai lo se molimau mai soo se isi lava puna. Sa aoao mai Peresitene Iosefa Filitia Samita e faapea “o le fetalai atu o le Agaga o le Atua i le agaga o le tagata e i ai le mana e fesootai atu ai le upumoni i se aafiaga sili atu ma le malamalama nai lo le upumoni e mafai ona fesootai mai e se fesootaiga faaletagata e oo lava i tagata faalelagi.”9
Ua iloa foi le Agaga Paia o Lē Faamafanafana.10 I taimi o faafitauli po o le faanoanoa pe na ona tau ina manaomia ina ia iloa ai o loo latalata mai le Atua, e mafai e le Agaga Paia ona siitia o tatou agaga, aumai ia i tatou le faamoemoe, ma aoao mai ia i tatou “mea filemu o le malo,”11 ma fesoasoani ia i tatou ia lagonaina “le manuia … mai le Atua, o loo silisili lava i mea uma e manatu i ai.”12
I ni nai tausaga talu ai a o faapotopoto lo matou aiga lautele mo se aiga i le afiafi o se aso malolo, sa amata ona taaalo lo’u tama ma le toatele o fanau a lana fanau. Sa faafuasei ma e aunoa ma se lapataiga, sa pa’u i lalo o ia ma vave ona maliu ai. O lenei mea na tupu e lei faamoemoeina semanu e lofituina, aemaise lava mo fanau a lana fanau, e fai mai ni fesili e faigata ona taliina. Peitai, a o matou faapotopotoina a matou fanau, a o matou tatalo ma faitau upu a perofeta o le Tusi a Mamona e uiga i le faamoemoega o le olaga, sa faamafanafanaina patino i matou taitoatasi e le Agaga Paia. I ni auala e faigata e upu ona faamatalaina, sa oo mai ai ni tali manino na matou sailia i o matou loto. Sa matou lagonaina se filemu i lena aso lea sa le mafai ona oo i ai lo matou malamalama, ae o le molimau mai le Agaga Paia sa mautinoa, le mafaafitia, ma moni.
O le Agaga Paia o se faiaoga ma se talifaaaliga.13 Pe a tatou suesue, mafaufau loloto, ma tatalo e uiga i upumoni o le talalelei, e faamalamalamaina o tatou mafaufau e le Agaga Paia ma faatelevaveina lo tatou malamalama.14 Na te faia upumoni ina ia tusia tumau i o tatou agaga ma mafai ai ona faia se suiga tele ia tupu i o tatou loto. Pe a tatou faasoa atu nei upumoni i o tatou aiga, i uso a tagata o le Ekalesia, ma a tatou uo ma tuaoi i o tatou nuu, o le a avea foi le Agaga Paia ma o latou faiaoga, aua Na te moliooina le savali o le talalelei “i loto o le fanauga a tagata.”15
E musuia e le Agaga Paia i tatou ia aapa atu i isi i auaunaga. Mo au lava ia, o faataitaiga aupito sili ona manatuaina o le usitaia o uunaiga a le Agaga Paia i auaunaga i isi e sau mai le soifuaga ma galuega a Peresitene Thomas S. Monson, lea na saunoa mai: “I le faatinoina ai o o tatou tiutetauave, ua ou aoao ai e faapea pe a tatou faalogo i se uunaiga filemu ma faatino e aunoa ma le faatuai, o le a taialaina i tatou e lo tatou Tama Faalelagi i o tatou laasaga ma faamanuia o tatou olaga faapea ai ma olaga o isi. Ou te le iloa lava se isi aafiaga e sili atu ona suamalie po o se lagona e sili atu ona taua nai lo le faalogo i se uunaiga ma iloa ai ua taliina e le Alii se tatalo a se isi tagata e auala atu ia te oe.”16
Ou te faasoa atu se aafiaga faagauloto se tasi. A o avea Peresitene Monson ma se epikopo, na ia iloaina o loo i ai se tagata o lana uarota, o Mary Watson, i le falemai. A o ia malaga atu e asiasi ia te ia, sa ia iloa ai o loo taofia o ia i se potu tele faatasi ma isi gasegase. Ina ua ia latalata atu ia Sister Watson, sa ia matauina le gasegase i se moega tuaoi, na vave ufiufiina lona ulu.
Ina ua maea le asiasiga a Peresitene Monson ia Sister Watson ma tuu atu ia te ia se faamanuiaga faaleperisitua, sa ia faatalofa atu ia te ia, faatofa, ma saunia e tuua le falemai. Ona tupu lea o se mea faigofie ae ofoofogia. Ou te sii maia le manatuaina e Peresitene Monson lava ia o lenei aafiaga:
“Sa le mafai ona ou tuua lona itu. Sa peiseai [na] tuu se aao le mavaaia i luga o lo’u tauau, ma sa ou lagonaina i totonu o lo’u agaga o loo o’u faalogo i upu nei: ‘Alu atu i le moega o sosoo ai lea na ufiufi ai e le tamaitai talavou ona foliga ina ua e savali mai i totonu.’ Sa faapena ona ou faia. …
“Sa ou faalatalata atu i le pito o le moega o le gasegase lea, ma pa’i lemu atu i lona tauau ma toso ese ma le faaeteete le ieafu lea sa ufiufi ai ona foliga. Sa ou te’i! O ia foi o se tagata o la’u uarota. Ou te lei iloaina o loo faataotolia foi o ia i le falemai. O lona igoa o Kathleen McKee. Ina ua ma fevaaiai, sa ia fai mai a o tagi o ia, ‘Oi, Epikopo, ina ua e ulufale mai i lena faitotoa, sa ou lagonaina ua e sau e vaai au ma faamanuia au o se tali lea i a’u tatalo. Sa ou fiafia lava i lo’u loto e mafaufau o le a e iloaina o loo ou iinei, ae ina ua e alu i le isi moega, sa ou faanoanoa, ma ou iloa ai e te lei sau e vaai au.’
“Sa ou fai atu ia [Sister] McKee: ‘E le afaina lo’u le iloaina o loo e i ai iinei. Peitai, e taua le silafiaina e lo tatou Tama Faalelagi ma sa e tatalo leleoa mo se faamanuiaga faaleperisitua. O Ia sa uunaia au ou te faalavelave mai i ou taimi paganoa na o oe.”17
E Faapefea ona Fetalai mai le Agaga Paia ia i Tatou?
E tofu uma i tatou ma ni aafiaga ma le Agaga Paia, e ui atonu e le o taimi uma tatou te iloaina ai. Pe a oo mai ia mafaufauga musuia i o tatou mafaufau, tatou te iloaina e moni na mea e ala i lagona faaleagaga e ulu mai i o tatou loto. Sa aoao mai Peresitene Boyd K. Packer: “E fetalai mai le Agaga Paia i se leo e te lagonaina e sili atu nai lo lou faalogoina. … Pe a tatou talanoa e uiga i le “faalogo” i musumusuga a le Agaga, o le tele o taimi e faamatala ai e se tasi se uunaiga faaleagaga i le faapea mai, ‘sa ou maua se lagona … ’.”18 E auala mai i nei lagona paia mai le Agaga Paia tatou te iloaina ai le mea o loo finagalo le Atua tatou te faia, mo lenei mea, e pei ona ta’ua i tusitusiga paia, “o le agaga o faaaliga.”19
O Le A Le Uiga o le Mauaina o le Meaalofa o le Agaga Paia?
I le aoaoina ai o lo ma atalii e ono tausaga o Ben, sa ou manatu e taua le iloa o le eseesega i le va o le mea sa ia lagonaina, o le uunaiga a le Agaga Paia lea, ma le meaalofa o le Agaga Paia, lea o le a ia mauaina pe a uma le papatisoga. A o lei faia le papatisoga, e mafai e tagata faamaoni uma o loo sailia le upumoni ona lagonaina le uunaiga a le Agaga Paia mai lea taimi i lea taimi. Peitai, o le avanoa e maua ai le mafutaga faifai pea a le Agaga Paia ma le atoaga o faamanuiaga uma e faatatau i ai ua na o tagata agavaa, ua papatisoina e mauaina o e e taliaina le meaalofa o le Agaga Paia e ala i le faaee atu o lima e auala atu ia i latou o loo umiaina le pule o le perisitua a le Atua.
E auala mai i le meaalofa o le Agaga Paia, tatou te maua ai se malosi faaopoopoina ma ni meaalofa faaleagaga, faateleina ai faaaliga ma le puipuiga, taiala ma le taitaiga tumau, ma faamanuiaga folafolaina o le faapaiaina ma le faaeaga i le malo selesitila. O nei faamanuiaga uma ua tuuina mai o se taunuuga o lo tatou manao faaletagata ia mauaina ia meaalofa ma o mai a o tatou faalaugatasia o tatou olaga ma le finagalo o le Atua ma saili atu i Lana taitaiga tumau.
A o ou toe mafaufau i tua i lo’u aafiaga ma Ben i le Malumalu o Bountiful, e tele ni ou lagona ma ni uunaiga mālū. O se tasi manatuaga manino e faapea a o ou taulai atu i le mamalu o mea sa mafai ona ou vaaia, sa iloaina foi e se tamaitiiti laitiiti i ou tafatafa le mamana o lagona i lona loto. Faatasi ai ma se faamanatu mālū, sa valaaulia ai au e le gata ou te tu ma tootuli ifo i lalo ae ia faalogo foi i le valaau a le Faaola ia o mai e pei o se tamaitiiti laitiiti—lotomaualalo, agamalu, ma saunia e faalogo i le leo filemu ma le itiiti o Lona Agaga.
Ou te molimau atu i le moni ma le ola o le misiona paia a le Agaga Paia ma e ala mai i le mana o le Agaga Paia tatou te iloa ai le moni o mea uma. Ou te molimau atu o le meaalofa o le Agaga Paia o se meaalofa taua ma le le mafaamatalaina a le Tama Faalelagi i tagata uma o le a o mai i Lona Alo, ma papatisoina i Lona suafa, ma maua le Agaga Paia e ala i le faamauga i Lana Ekalesia. O nei upumoni ou te molimau patino atu ai i le suafa o Iesu Keriso, amene.
Faaali Mau Faasino
-
1. Howard W. Hunter, i le Jay M. Todd, “President Howard W. Hunter: Fourteenth President of the Church,” Ensign, July 1994, 5; tagai foi Howard W. Hunter, “The Great Symbol of Our Membership,” Tambuli, Nov. 1994, 3.
-
2. Tagai Mataupu Faavae ma Feagaiga 121:26.
-
3. Tagai Alema 12:7; 18:16–18; Mataupu Faavae ma Feagaiga 6:15–16.
-
4. Tagai 2 Nifae 32:5.
-
5. Tagai Mataupu Faavae ma Feagaiga 130:22.
-
6. Tagai Luka 4:1, 18; 11:13; Ioane 1:33; Efeso 1:13; Mataupu Faavae ma Feagaiga 88:3.
-
7. Tagai 2 Nefae 31:18; 3 Nifae 28:11; Mataupu Faavae ma Feagaiga 20:27.
-
8. Tagai Moronae 10:5.
-
9. Joseph Fielding Smith, Doctrines of Salvation, comp. Bruce R. McConkie, 3 vols. (1954–56), 1:47–48.
-
10. Tagai Ioane 14:26; Mataupu Faavae ma Feagaiga 35:19.
-
-
12. Filipi 4:7.
-
13. Tagai Luka 12:12; 1 Korinito 2:13; Mataupu Faavae ma Feagaiga 50:13–22; Aoaoga a Peresitene o le Ekalesia: Iosefa Samita (2007), 132–33.
-
14. Tagai Mataupu Faavae ma Feagaiga 11:13.
-
15. 2 Nifae 33:1.
-
16. Thomas S. Monson, “Faalologo Ia, Ina Malu Ia,” Liahona, Nov. 2002, 55.
-
17. Tagai Thomas S. Monson, “Christ at Bethesda’s Pool,” Ensign, Nov. 1996, 18–19.
-
18. Boyd K. Packer, “O Faaaliga mo le Tagata Lava Ia, o le Meaalofa, o le Tofotofoga ma le Folafolaga,” Liahona, Iuni 1997, 10.
-
19. Mataupu Faavae ma Feagaiga 8:3; tagai foi fuaiupu 2.


text:
Mataupu 18
Ua manatu le Tupu o Lamonae o Amona o le Agaga Silisili lea—Ua aoao e Amona le tupu e uiga i le Foafoaga, e uiga i mea e faia e le Atua i tagata, ma e uiga i le togiola e oo mai e ala mai ia Keriso—Ua talitonu Lamonae ma ua pau i le eleele e pei ua oti. E tusa o le 90 T.L.M.
1 Ma sa oo ina faatonu atu le tupu o Lamonae ia tutulai mai ana auauna ma molimau mai i mea uma ia sa latou vaai i ai e uiga i le mataupu.
2 Ma ina ua uma ona latou molimau atu uma i mea na latou vaai i ai, ma ua iloa ai e ia le faamaoni o Amona i le faasaoina o ana lafu manu, ma e uiga foi i lona mana tele i le fepaiaiga e tetee atu ia te i latou o e na saili e fasioti ia te ia, sa ofo tele o ia, ma fai mai: E moni lava, ua sili atu lenei nai lo o se tagata. Faauta, pe le o le Agaga Silisili ea lenei o le ua ia auina mai faasalaga tetele faapea i luga o lenei nuu, ona o lo latou fasioti tagata?
3 Ma sa latou tali atu i le tupu, ma fai atu: Pe o ia o le Agaga Silisili po o se tagata, matou te le iloa; ae ona pau lenei o le mea ua matou iloa, e ale mafai ona fasiotia o ia e fili o le tupu; pe mafai foi ona latou faataapeapeina o lafu manu a le tupu pe a faatasi o ia ma i matou, ona o lona atamai ma lona malosi tele; o lea, ua matou iloa ai o ia o se uo a le tupu. Ma o lenei, le tupu e, matou te le talitonu ua i ai i se tagata se mana tele faapea, ona ua matou iloa e le mafai ona fasiotia o ia.
4 Ma o lenei, ina ua uma ona faalogo mai o le tupu i nei upu, sa ia fai mai ia te i latou: Ua ou iloa nei o ia o le Agaga Silisili; ma ua afio mai o ia i le taimi nei e faasao o outou ola, ina ia le mafai ona ou afasioti ia te outou e pei ona sa ou faia i o outou uso. O lenei o le Agaga Silisili lenei na tautatala e uiga i ai o tatou tamā.
5 O lenei o le uputuu lenei a Lamonae, lea na ia maua mai i lona tamā, e faapea ua i ai se aAgaga Silisili. Peitai e ui ina sa latou talitonu i se Agaga Silisili, sa latou manatu o soo se mea sa latou faia ua saʼo; e ui i lea, sa amata ona matau tele Lamonae, i le fefe neʼi meaane ua ia faia le mea sese i le fasioti o ana auauna;
6 Aua sa ia fasiotia le toatele o i latou ona sa faasalalauina e o latou uso a latou lafu manu i le nofoaga o le vai; ma o lea, na fasioti ai i latou ona sa latou tuu a latou lafu manu ia faasalalauina.
7 O lenei sa avea ma masani a nei sa Lamanā le tutu i tafatafa o vai o Sevusa e faasalalau lafu manu a tagata, ina ia mafai ona latou tutuli ese atu ai i o latou lava laueleele le tele o manu e faasalalauina, ona o se masani lea o le faia o le vete i totonu o i latou.
8 Ma sa oo ina fesili mai le tupu o Lamonae i ana auauna, fai mai: O fea o i ai lenei tagata ua i ai lena mana tele faapea?
9 Ma sa latou fai atu ia te ia: Faauta, o loo fafaga e ia au solofanua. O lenei sa poloaiina e le tupu ana auauna, ae lei oo i le taimi lea na faainu ai a latou lafu manu, ia latou saunia ana solofanua ma ana kariota, ma momoli atu o ia i le laueleele o Nifae; ona sa i ai se aiga tele sa filifilia e faia i le laueleele o Nifae, e le tamā o Lamonae, o le sa tupu i le laueleele atoa.
10 O lenei ina ua faalogo mai le tupu o Lamonae o loo sauni e Amona ana solofanua ma ana kariota sa atili ofo o ia, ona o le faamaoni o Amona, ua fai mai: E moni e lei i ai lava se auauna i totonu o au auauna uma sa faamaoni e pei o lenei tagata; ona e oo i au poloaiga uma ua ia manatua ia faia i latou.
11 O lenei ua ou iloa moni lava o le Agaga Silisili lenei; ma ou te manao ia te ia ia sau i totonu ia te au, ae ou te fefe.
12 Ma sa oo ina ua uma ona saunia e Amona o solofanua ma kariota mo le tupu ma ana auauna, sa alu atu o ia i totonu i le tupu, ma sa vaai atu o ia ua sui foliga o le tupu; o lea na ia tau foi ai i fafo mai ona luma.
13 Peitai sa fai mai se tasi o auauna a le tupu ia te ia, Rapana e, o lona uiga, pe a faaliliuina, o le tupu mamana po o le tupu silisili, i lo latou manatu i o latou tupu ua mamana lava i latou; ma sa faapea ona ia fai atu ia te ia: Rapana e, ua finagalo le tupu ia e nofo mai.
14 O lea na liliu atu ai e Amona o ia lava i le tupu, ma fai atu ia te ia: Le tupu e, o se a se mea ua e finagalo i ai ou te faia mo oe? Ma sa le tali mai le tupu ia te ia mo le va o se itula, e tusa ma la latou taimi, ona sa le iloa e ia se mea e tatau ona ia fai mai ia te ia.
15 Ma sa oo ina toe fai atu Amona ia te ia: O le a se mea ua e finagalo i ai mai ia te au? Peitai sa le tali mai lava le tupu ia te ia.
16 Ma sa oo ina ua faatumuina Amona i le Agaga o le Atua, o lea na ia iloa ai amanatu o le tupu. Ma sa ia fai atu ia te ia: Pe ona ua e faafofoga ea sa ou puipuia au auauna ma au lafu manu, ma fasioti le toafitu o o latou uso i le maata ma le pelu, ma sala ese lima o isi, ina ia puipuia ai au lafu manu ma au auauna; faauta, o le pogai ea lenei ua e ofo ai?
17 Ou te fai atu ia te oe, o le a ea le mea, ua e ofo tele ai faapea? Faauta, o au o se tagata, ma o au o lau auauna; o lea, soo se mea e te finagalo i ai ua saʼo, o le mea lena ou te faia.
18 O lenei ina ua faalogo mai le tupu i nei upu, sa toe ofo o ia, ona ua iloa e ia ua mafai e Amona ona ailoa ona mafaufauga; ae e ui i lea, sa tatala e le tupu o Lamonae lona fofoga, ma fai mai ia te ia: O ai ea oe? O oe ea o le Agaga Silisili lena, o le ua ia esilafiaina mea uma?
19 Sa tali atu Amona ma fai atu ia te ia: E le o au lea.
20 Ma sa fai mai le tupu: E faapefea ona e iloa mafaufauga o loʼu loto? E mafai ona e tautala mai ma le lototele, ma faamatala mai ia te au e uiga i nei mea; ma faamatala mai foi ia te au po o le a le mana na e fasiotia ma sala ese ai lima o oʼu uso, o e na faataapeapeina aʼu lafu manu—
21 Ma o lenei, afai e te faamatala mai nei mea ia te au, soo se mea e te manao i ai ou te avatu ia te oe; ma afai e manaomia ai, ou te leoleoina oe i au autau; peitai ua ou iloa ua sili atu lou mamana nai lo i latou uma; e ui i lea, soo se mea e te manao i ai mai ia te au, ou te tuu atu ia te oe.
22 O lenei ona sa poto Amona, ae sa le gaoia, sa ia fai atu ai ia Lamonae: E te faafofoga mai i aʼu upu, pe afai ou te faamatala atu ia te oe po o le a le mana na ou faia ai nei mea? Ma o le mea lenei ou te manao i ai mai ia te oe.
23 Ma sa tali mai le tupu ia te ia, ma fai mai: Ioe, o le a ou talitonu i au upu uma. Ma sa faapea ona maua o ia i le taufaasee.
24 Ma sa amata ona tautala atu o Amona ia te ia ma le alototele, ma fai atu ia te ia: E te talitonu ea e i ai se Atua?
25 Ma sa tali mai o ia, ma fai mai ia te ia: Ou te le iloa le uiga o lena mea.
26 Ma ona fai atu lea o Amona: E te talitonu ea o loo i ai se Agaga Silisili?
28 Ma sa fai atu Amona: O le Atua lena. Ma sa toe fai atu Amona ia te ia: E te talitonu ea o lenei Agaga Silisili, o lē o le Atua lea, na foafoaina mea uma ua i le lagi ma i le lalolagi?
29 Ma sa tali mai o ia: Ioe, ou te talitonu o ia na foafoaina mea uma ua i le lalolagi; ae ou te le iloa le lagi.
30 Ma sa fai atu Amona ia te ia: O le lagi o se nofoaga lea ua afio ai le Atua ma ana agelu paia uma.
31 Ma sa fai mai le tupu o Lamonae: Pe ua i luga aʼe ea o le lalolagi?
32 Ma sa fai atu Amona: Ioe, ma ua silasila mai o ia i lalo i le fanauga uma a tagata; ma ua silafia e ia amafaufauga ma faamoemoega uma o le loto; aua o lona aao na foafoaina ai i latou uma lava mai i le amataga.
33 Ma sa fai mai le tupu o Lamonae: Ou te talitonu i nei mea uma ua e tautala mai ai. Pe na auina mai ea oe mai le Atua?
34 Sa fai atu Amona ia te ia: O au o se tagata; ma o le atagata i le amataga sa foafoaina e tusa ma foliga o le Atua, ma ua valaaulia au e lona Agaga Paia ou te eaoao atu nei mea i lenei nuu, ina ia mafai ona aumai i latou i le malamalama o mea ua tonu ma moni;
35 Ma ua nofo i totonu ia te au se vaega o lena aAgaga, lea ua ia tuuina mai ia te au le emalamalama, ma le mana foi e tusa ma loʼu faatuatua ma manaoga ia ua i ai i le Atua.
36 O lenei ina ua uma ona fai atu e Amona nei upu, sa ia amata mai i le foafoaga o le lalolagi, ma le foafoaga foi o Atamu, ma faamatala atu ia te ia mea uma e uiga i le pau o le tagata, ma afaamatala ma fola atu i ona luma talafaamaumau ma etusitusiga paia a le nuu, ia na fetalaia e iperofeta, seia oo mai i lalo i le taimi na tuua ai e lo latou tamā o Liae, Ierusalema.
37 Ma sa ia faamatala atu foi ia te i latou (ona o le tupu ma ana auauna sa tautala atu i ai) malaga uma a o latou tamā i le vao, ma o latou mafatiaga uma i le fia aai ma le fia feinu, ma o latou puapuaga, ma isi mea faapena.
38 Ma sa ia faamatala atu foi ia te i latou e uiga i fouvalega a Lamana ma Lemuelu, ma atalii o Isamaeli, ioe, o a latou fouvalega uma sa ia faamatala atu ia te i latou; ma sa ia faamalamalama atu foi ia te i latou talafaamaumau ma tusitusiga paia uma mai le taimi na tuua ai e Liae Ierusalema seia oo mai i lalo i le taimi nei.
39 Ae sa le ona pau lea; ona sa ia faamalamalama atu foi ia te i latou le afuafuaga o le togiola, lea na saunia mai le faavaega o le lalolagi; ma sa ia faailoa atu foi ia te i latou e uiga i le afio mai o Keriso, ma sa ia faailoa atu ia te i latou galuega uma a le Alii.
40 Ma sa oo ina ua uma ona fai atu e ia nei mea uma, ma faamalamalama atu ia mea i le tupu, sa oo ina talitonu le tupu i ana upu uma.
41 Ma sa amata ona ia tagi atu i le Alii, ua fai atu: Le Alii e, ia e alofa mutimutivale mai; ia i ai i oʼu luga, ma luga o loʼu nuu, lou alofa mutimutivale, e tusa ma lou aalofa mutimutivale tele ua i ai ia te oe i luga o le nuu o Nifae.
42 Ma o lenei, ina ua uma ona fai mai e ia nei upu, sa pau o ia i le eleele, e peiseai ua oti o ia.
43 Ma sa oo ina ave o ia e ana auauna ma avatu o ia i totonu i lana masiofo, ma faataoto o ia i luga o se moega; ma sa taoto o ia mo le va o ao e lua ma po e lua e peiseai ua oti o ia; ma sa fetagisi faanoanoa lana masiofo, ma ona atalii, ma ona afafine i ona luga, e tusa ma le tu a sa Lamanā, ua fetagisi aueue lava i le toesea o ia.


text:
Tala mai le Fono Faitulafono
FA’AMALOSIA TULAFONO MOLI O TA’AVALE IA APERILA
O le aso 16 Aperila lea ua faamoemoe le Matagaluega o le Puipuiga o le Saogalemu Lautele e amata fa’amamaluina ai le tulafono lea ua sainia nei e le alii kovana, e faasa ai ona toe fa’aaoga nisi ituaiga moli felanulanua’i i luma ma tua o soo se taavale, e ese mai i moli na aumai ai le taavale mai le fale gaosi taavale.
O lea tulafono na pasia e le Fono Faitulafono i le masina na tea nei, ona o le tele o faasea mai le mamalu o le atunuu i le tele o taavale ua latou faaaogaina ituaiga moli faaopoopo nei, ma e ono tutupu mai ai ni faalavelave i luga o le alatele ona o nisi o taimi e faa faigata ai i isi ave taavale ona o latou iloa manino le auala e mafua mai o ituaiga moli nei.
Na faamaonia e le taitaifono o le Komiti o le Puipuiga o le Saogalemu Lautele i luma o le maota o sui i le aso Faraile na tea nei e faapea, e 60 aso talu mai le aso na sainia ai e kovana Togiola Tulafono le tulafono, ona faamalosia loa lea e le Ofisa o Leoleo.
Saunoa Tuumolimoli Saena Moliga e faapea, e le toe i ai lava se isi alofaga mo soo se taavale na te le usitaia le tulafono lenei pe afai e oo atu i le aso e faamamaluina ai, a’o tumau pea ona faaaoga moli fou e le o faatagaina i le tulafono.
O le mataupu lenei na laga e le alii faipule ia Puleleiite Tufele Li’amatua i luma o le maota o sui i le vaiaso na tea nei, ona o le tele o faasea mai nisi o le atunuu i le vaaia pea lea o taavale ma latou moli lanu eseese o loo feoai i luga o le alatele.
Saunoa Puleleiite e faapea, o lona popolega o loo i ai, ina nei tuai ona faamalosia le tulafono ae tulai mai ai se faalavelave e sili atu ona matuia ae o lea ua maea ona sainia le tulafono.
Na faalauiloa e Togiola i le masina na tea nei i luga o se tasi o ana polokalame, lona sainia o lenei tulafono ona o le manatu ia puipuia ai le saogalemu i luga o alatetele.
Na faafetaia foi e le alii kovana le Fono ona o lenei pili taua, ua mafai ai ona foia se tasi o faafitauli e ono tutupu mai ai faalavelave i luga o le alatele. O le afioga i le alii Senatoa ia Malepeai Setu na faaulufaleina le tulafono taufaaofi lenei.
TAUNUU I LE SENATE LE PILI TUPE A LE ALII KOVANA
O le aso Faraile na tea nei na faatoa faaulufale ai i le Senate le pili tupe a le alii kovana, lea e faasoasoa atu ai le $50,000 e fesoasoani ai i le au football a tamaitai aoga e i lalo o le 19 tausaga i le atunuu, faatasi ai ma le isi $50,000 e faamae’a ai galuega mo le fale Samoa a le malo o loo fausia i le taelega i Utulei, le Siugaula a le Atuvasa.
O le vaiaso na te’a nei na pasia ai e le maota o sui le latou pili e tutusa foi ma le pili lea ua faaulu i luma o le Senate, ma o loo i ai nei i le maota maualuga mo sa latou faaiuga.
O le pili tupe lea a le kovana o loo faamoemoe e faatupe mai i vaega o le tupe e $253,000 lea sa ia teena ina ua faia i ai e le Fono suiga i le Paketi a le malo mo le tausaga tupe lenei 2012.
Na faailoa e le alii peresetene o le Senate i Senatoa e faapea, o lea ua faaulu mai e le kovana lana pili tupe e faatupe i tupe sa ia teena, ae o lea foi o loo i ai le pili tupe na pasia e le Senate e toe faasoasoa atu ai le $253,000 na teena e le kovana mai le paketi a le malo, e fesoasoani ai i le tulaga pagatia o loo feagai ma le falemai a le LBJ.
O pili tupe ia a le Senate ua taoto atu nei i le komiti o Tulafono a le Maota, lea o loo taitaifono ai le Sui Peresetene ia Tulifua Tini Lam Yuen, talu ai e lei faatasi i le aso lea le taitaifono o le komiti a le Paketi ia Lemanu Peleti Mauga, ma le sui taitai komiti ia Alo Dr. Paul Stevenson o loo malaga i fafo.
O le taeao nei lea ua faamoemoe le komiti e faia ai le iloiloga mo le pili tupe lea a le alii kovana.
TELE PEA FA’ASEA I FA’ALETONU O AUALA
O lea ua toe tasi le vaiaso tapunia aloaia le Tauaofiaga lona 3 o le Nofoaiga lona 32 a le Fono Faitulafono, peitai o loo faaauau pea ona taunuu atu i nisi o faipule faasea mai le atunuu i tulaga faaletonu o loo i ai auala i vaega eseese o le atunuu.
Saunoa le alii faipule ia Puleitumalo D. Koko, ua toatele sui o lona itumalo ua valaau atu ia te ia ma faailoa atu o latou lagona le fiafia i le tele o omoomo ma vaega o auala e le o lelei ona fai.
Saunoa Galumalemana Bill Satele e faapea, o nisi o lona itumalo ua latou faailoa le afaina o latou taavale ona o vaega o le alatele o loo faaletonu, aemaise lava pe a leaga le tau.
O le iloiloga a le komiti o Galuega sa faatulaga e fesiligia ai lenei mataupu, ua toe tolopo ina ua le maua se avanoa e faatasi mai ai Inisinia a le Army sa faamoemoe e malaga mai ai le masina nei.
Saunoa le taitai komiti ia Simei Pulu, o le a toe faatulaga le iloiloga a le komiti pe afai ae toe malaga mai Inisinia a le Army i se taimi oi luma.


text:
Fesili Mai le ʻAufaitau
Aiseā na avea ai le fufuluina o lima o se mataupu sa inainā ai fili o Iesu?
Na aofia i le Tulafono a Mose le tele o faatonuga e faatatau i le faamamāina o se tasi mai i vala e pei o le vavale e sau mai i le totogasā, lepela, faapea le taulimaina o tino o manu mamate ma tagata oti. Na mafai ona faia lenei faamamāina e ala i taulaga, faamamāina i le vai, po o le sausauina foʻi.—Levi., mata. 11-15; Nu., mata. 19.
Na soona faamamafa e taʻitaʻi lotu Iutaia vala uma o nei tulafono. Na faamatala e se tasi o tusi o so o se taimi e lē mamā ai se tasi, e latou te “fesiligia vala uma ua māfua ai ona lē mamā, le auala ma le telē o le aafiaga o isi, o meafaitino e ono lē mamā ai, faapea auala ma faiga e tatau ona faamamāina ai.”
Na fesili fili o Iesu: “Aiseā ua lē faia ai e ou soo e tusa ma tū masani a tagata anamua, a ua aai ma lima eleelea?” (Mare. 7:5) E leʻi uiga atu le fesili a nei taʻitaʻi lotu e faatatau i le aai ma lima eleelea. Ae o se tū e masani ai taʻitaʻi lotu, o le liligi ifo o vai i o latou lima a o leʻi aai. Ua taʻua atili e lenei tusi: “Na finauina foʻi po o le ā le ituaiga fagu e faaaogā, o le vai talafeagai, o le tagata e liligiina le vai, ma vaega o lima e tatau ona faamamā.”
Na faigofie lava le tali a Iesu i nei tulafono uma faaletagata. Na ia faapea atu i nei taʻitaʻi lotu Iutaia i le uluaʻi senituri: “O outou o tagata faafiaamiotonu, ua moni ai le valoaga a Isaia e pei ona tusia e faapea, ʻUa āva mai nei tagata iā te aʻu i o latou laugutu, a ua mamao ese lava o latou loto mai iā te aʻu [Ieova]. E lē aogā la latou tapuaʻiga o loo fai mai iā te aʻu, auā ua faavae a latou aʻoaʻoga i mataupu a tagata.’ Ua outou lafoaʻia poloaʻiga a le Atua, a ua outou taofimau i tū masani a tagata.”—Mare. 7:6-8.


text:
MATAUPU 134
Ua Avanoa le Tuugamau Ona ua Toetū Iesu
MATAIO 28:3-15 MAREKO 16:5-8 LUKA 24:4-12 IOANE 20:2-18
UA TOE FAATŪINA IESU
MEA UA TUTUPU I LE TUUGAMAU O IESU
UA FAAALI ATU IESU I FAFINE ESEESE
Ua faateʻia fafine ina ua taunuu atu i le tuugamau ua leai se tino o Iesu. Ua tamoʻe atu Maria le Makatala iā “Simona Peteru ma le isi soo [le aposetolo o Ioane] o lē ua alofa faapelepele i ai Iesu.” (Ioane 20:2) Peitaʻi ua vaaia e isi fafine o loo i le tuugamau se agelu. O loo i totonu foʻi o le tuugamau le isi agelu, “o loo ofu i se ofu talaloa paʻepaʻe.”—Mareko 16:5.
Ua faapea atu se tasi o agelu iā i latou: “Aua tou te ofo. O loo outou saʻilia Iesu le Nasareta lea na tutuʻi i luga o le laau. E lē o i inei o ia auā ua toe faatūina. Vaai i le mea na latou tuuina ai o ia. Ia ō ma taʻu atu i ona soo ma Peteru e faapea, ʻUa muamua atu o ia iā te outou i Kalilaia; o i inā tou te iloa ai o ia e pei ona fetalai atu ai iā te outou.’” (Mareko 16:6, 7) O le “gatete ma [le] ofo tele” o nei fafine, ua tamomoʻe atu ai i le ʻausoo ma faamatala atu i ai nei mea.—Mareko 16:8.
O le taimi lea ua oo atu Maria iā Peteru ma Ioane. Ua faapea atu o ia: “Ua latou aveese le Alii mai i le tuugamau, ma ua matou lē iloa le mea ua latou tuuina ai o ia.” (Ioane 20:2) O lea ua taufetuli atu ai loa Peteru ma Ioane, ma ua muamua taunuu Ioane i le tuugamau ona e saoasaoa atu o ia. Ua autilo o ia i totonu o le tuugamau ma iloa atu ai ʻie o loo taatitia mai, ae e leʻi ulu atu o ia i totonu.
Ua taunuu atu nei Peteru ma ua alu saʻo i totonu o le tuugamau. Ua ia vaaia ai ʻie lino ma le ʻie na ufiufi ai le ao o Iesu. O le taimi lea ua alu atu ai foʻi ma Ioane i totonu o le tuugamau, ma ua ia talitonu ai i le faamatalaga a Maria. E ui lava i le fetalaiga a Iesu i le taimi ua teʻa e faapea o le a toe faatūina o ia, ae e lē o malamalama Peteru ma Ioane o le mea lenā ua tupu. (Mataio 16:21) O lea, ua fememeaʻi ai i laʻua ma toe foʻi i o la aiga. Ae ua toe foʻi mai Maria ma nofo ai pea i le mea o loo iai le tuugamau.
O le taimi lea, ua faanatinati atu ai isi fafine e taʻu i le ʻausoo ua toe faatūina Iesu. A o latou taufetuli atu, ua latou feiloaʻi ma Iesu. Ua fetalai atu Iesu, e lē tatau ona latou fefefe. Ae e tatau ona latou ō ma taʻu atu i ona soo, e tatau ona latou ō atu i Kalilaia ina ia feiloaʻi ai ma ia i inā.—Mataio 28:9, 10; Luka 24:8-10.
I le taimi na lūlū ai le mafuiʻe ma vaaia ai agelu i le tuugamau, na “tetemū” fitafita ʻma pei ai o ni tagata ua feoti.’ Ina ua latou teteʻi ane ma iloa le mea ua tupu, ona latou ō atu ai lea i le aai ma “taʻu atu i le ʻaufaitaulaga sili mea uma ua tutupu.” Ua faia se talanoaga a le ʻaufaitaulaga ma le ʻautoeaina o Iutaia. Ua latou faia se faaiʻuga e totogi tupe nei fitafita, e aua le faamatalaina atu mea ua tutupu, ae ia faapea atu: “Na ō mai ona soo i le pō ma gaoia lona tino a o matou momoe.”—Mataio 28:4, 11, 13.
E mafai ona faasalaina i le oti fitafita Roma pe afai e momoe i le taimi o o latou tiute. O lea ua folafola atu ai e le ʻaufaitaulaga: “Afai e faalogo i ai le kovana [i la latou pepelo e faapea na momoe], ona matou faaōleōle lea o ia, ma tou te lē afāina ai.” (Mataio 28:14) Ua talia e fitafita le tupe ma ua latou faia e pei ona faatonuina e le ʻaufaitaulaga. O lea, ua oo ina salalau atu lenei faamatalaga sesē e faatatau i le gaoia o le tino o Iesu i tagata Iutaia.
O loo faanoanoa pea Maria le Makatala a o iai i le tuugamau. Ua punou o ia ma autilo atu i totonu o le tuugamau, ma ua iloa atu ai agelu e toʻalua i ofu papaʻe. O loo nonofo i laʻua i le mea na tuu ai le tino o Iesu, o le tasi e i ulu, a o le tasi e i vae. Ua fesili atu nei agelu iā Maria: “Le mafine e, aiseā ua e tagi ai?” Ua tali mai o ia: “Ua latou aveesea loʻu Alii, ma ou te lē iloa le mea ua latou tuuina ai o ia.” Ua faliu atu o ia i tua ma vaaia ai se tasi o loo tū mai. Ua toe fai atu e lenā tagata le fesili sa faia e agelu, ma ua ia fesili atu foʻi: “O ai o loo e saʻilia?” Ua manatu Maria o le tagata faitogālaau lea, ma ua ia faapea atu: “Lau susuga e, afai ua e aveesea o ia, ia taʻu mai iā te aʻu le mea ua e tuuina ai o ia, ina ia ou alu atu e ave o ia.”—Ioane 20:13-15.
O le mea moni, o loo talanoa atu Maria iā Iesu ua toe faatūina mai. Peitaʻi, e lē o iloa e Maria o Iesu lea. Ae ina ua ia faapea atu “Maria e!” ona iloa ai lea e Maria o Iesu lea, ona o le auala lea e masani ona ia valaau ai o ia. Ua tali mai Maria ma le olioli tele: “Raponi e!” (o lona uiga “le Aʻoaʻo e!”) Peitaʻi, o le popole o Maria e faapea ua toeitiiti afio Iesu i le lagi, ua ia pipiimau atu ai iā te ia. Ae ua fetalai atu Iesu: “Aua e te pipii mai iā te aʻu. Auā ou te leʻi alu aʻe i le Tamā. A ia e alu i oʻu uso ma fai atu iā i latou, ʻOu te alu aʻe i loʻu Tamā, ma lo outou Tamā, i loʻu Atua ma lo outou Atua.’”—Ioane 20:16, 17.
Ua tamoʻe atu Maria i le nofoaga o loo faapotopoto ai le ʻauaposetolo ma isi soo. Ua faapea atu o ia: “Ua ou vaai i le Alii!” Ua faaopoopo atu le faamatalaga a Maria i lipoti sa latou faalogo ai mai i isi fafine. (Ioane 20:18) Peitaʻi, ua “pei o ni talafatu” na faamatalaga iā i latou.—Luka 24:11.


text:
O le soifuaga faaletino o Iesu Keriso sa faatumulia i vavega. O se tina taupou, o se fetu fou, o agelu na faaali atu i leoleo mamoe, o le pupula o tauaso, o le savavali o pipili, o agelu i Ketesemane faapea ai le tuugamau, ma le vavega aupito silisili o vavega uma—O Lona Toetu mamalu.
E mafai ona outou vaai faalemafaufau i le vaaiga o Aposetolo e Toasefulutasi i luga o le mauga e latalata i Kalilaia, ina ua afio mai le Alii toetu ia i latou ma fetalai mai: “Ia outou o atu e fai nuu uma lava ma soo, ma papatiso atu ia te i latou i le suafa o le Tama ma le Atalii, ma le Agaga Paia”?1 “O atu ia outou i le lalolagi uma, ina tala’i atu ai le tala lelei i tagata uma lava.”2
“Nuu uma”? “Lalolagi uma”? “Tagata uma”? Pe sa faigofie ea? E ui na faamautinoa atu e Iesu ia i latou, ae atonu lava sa latou tuufesili pe o le a i ai moni lava ni vavega ma i latou i le faasalalauina o le talalelei.3
Sa faatoilaloina e le faatuatua le masalosalo, ma na siitia ai e Peteru lona leo, ma alaga atu:
“O outou … e ua nonofo i Ierusalema uma lava, … ia faafofoga mai i au upu: …
“…O Iesu o le Nasareta, … [o le] ua outou faamau i le laau ma fasioti i lima o tagata faaletaupulea: …
“O Iesu lava lena … ua toe faatuina e le Atua, [ma] o molimau i matou uma i lena mea.”4
Sa i ai se aafiaga tele faaleagaga e le mafaafitia i lena aso, ma na papatiso ai agaga e 3,000. E pei lava ona folafola mai e Iesu, na mulimuli atu lava faailoga ma vavega i le faatuatua o e na talitonu.
E pei ona toefuatai mai le Ekalesia a Iesu Keriso i le lalolagi i le 183 tausaga talu ai, o loo lagonaina pea le poloaiga a le Alii i Lana vaega toalaiti o soo i Lana fetalaiga lea na fetalai ai i seneturi na muamua atu: “O le leo o le lapataiga ua mo tagata uma.”5 “Aua, e moni, e ao ona alu atu le leo … i le lalolagi atoa, ma i vaega aupito mamao o le lalolagi.”6
“Tagata uma”? “Lalolagi atoa”? “I vaega aupito mamao o le lalolagi”? Pe sa mafai ea?
Sa toe faamautinoa atu e le Faaola i Lana Au Paia o Aso e Gata Ai,7 ae pe na mafai ea ona latou muai vaaia le faalauteleina ma le taunuuga o lenei galuega ofoofogia? Atonu sa latou tuufesili pe o le a i ai ea ni vavega ma i latou i le faasalalauina o le talalelei.
E toe faapea atu, sa faatoilaloina e le faatuatua le msalosalo, ma na papatisoina ai le faitau afe. I Egelani, sa maua ai e Elder Wilford Woodruff se nuu atoa na faatalitali i lona taunuu atu. Na oo ifo i o latou luga le Agaga o le Alii, ma na ia papatisoina ai failauga e 45 ma le faitau selau o isi tagata i lona masina muamua i le faatoaga i Benbow.8
E le ese lava foi o tatou aso. A o avea i maua ma Elder David A. Bednar ma ni faifeautalai pe tusa ua 40 tausaga talu ai (ma e mafai ona ou faamautinoa atu ia te outou e le o maua e aupito matutua ai lava i faifeautalai ua uma misiona o loo nonofo i nofoa lanumumu), sa i ai faifeautalai e 16,000. E pei ona sa lipotia mai e Peresitene Thomas S. Monson ananafi, o le taimi nei ua 65,000—ua sili atu nai lo se isi lava taimi muamua. Sa i ai siteki e 562 i lena taimi. O le asō ua silia ma le 3,000. I lena taimi, e 59 atunuu sa i ai a tatou uarota ma paranesi. O le aso, ua i ai a tatou faapotopotoga i malo e 189 mai le 224 o malo ma teritori o le lalolagi. E toaitiiti lava i tatou, e pei lava ona muai tau mai e Nifae.9 Ae i le taimi lava e tasi, o loo tatou molimauina ai le faataunuuga o upu faavaloaga a Tanielu: o le “maa … e lei tofia i lima … ua tumu ai le lalolagi uma.”10
O o tatou aso o se taimi ofoofogia o vavega. I le ono masina talu ai ina ua faasilasila mai e Peresitene Monson le suiga i tausaga mo alii talavou ma tamaitai talavou e mananao e auauna atu faamisiona, sa i ai se aafiaga tele faaleagaga e le mafaafitia. Sa faatoilalo e le faatuatua le masalosalo, ma agai ai i luma alii ma tamaitai talavou. O le Aso Tofi ina ua maea le konafesi, sa tofia ai au e fautua atu valaauga mo faifeautalai i le Au Peresitene Sili. Sa ou maofa i le vaaia o talosaga a alii talavou 18 tausaga ma tamaitai talavou 19 tausaga ua toe fetuunai a latou fuafuaga, asiasi atu i a latou fomai, faatalanoaina e o latou epikopo ma peresitene o siteki, ma auina mai a latou talosaga faafaifeautalai—na faia uma lava i totonu o aso e lima. E faitau afe isi ua auai faatasi ma i latou i le taimi nei. O se vavega lava.
Matou te faafetai mo le faatuatua ola o o tatou tuafafine, i le aofai faatupulaia o faifeautalai mai atunuu i le salafa o le lalolagi, ma le aofai faateleina o ulugalii ua sauni e auauna atu. E lima sefuluvalu misiona fou ua faasilasila atu, ma ua maua nei e la tatou nofoaga autu mo le aoaoina o faifeautalai i Provo lea ua matua faatumulia, sana soa fou i le Aai o Mekisiko [lea o le a faatu ai se isi MTC].
Sa saunoa mai Peresitene Thomas S. Monson e faapea: “E matua mamafa lava ia i tatou le poloaiga a le Faaola … ‘Ia outou o atu e fai nuu uma lava ma soo, ma papatiso atu ia te i latou i le suafa o le Tama, ma le Atalii, ma le Agaga Paia.’”11 “O le a faaauau pea … ona agai i luma lenei galuega, o le suia ma le faamanuiaina o olaga. … E leai se malosiaga i le lalolagi atoa e mafai ona taofia le galuega a le Atua.”12
O loo tatou molimauina vavega a le Alii a o salalau atu Lana talalelei i le salafa o le lalolagi.
Uso e ma tuafafine, e pei lava ona mautinoa le musuiaina e le Alii o le toatele o faifeautalai e auauna atu, o loo ia fagua foi mafaufau ma tatala loto o le toatele o tagata lelei ma faamaoni ia taliaina Ana faifeautalai. Ua outou iloaina i latou pe o le a iloaina foi i latou. Latou te nonofo i o outou aiga ma nonofo i o outou tuaoi. Latou te savavali ae ma pasia outou i luga o le alatele, tou te nonofo faatasi i aoga, ma outou fesootai i luga o le initoneti. O outou foi o se vaega taua o lenei vavega o loo tupu.
Afai e le o oe o se faifeautalai faamisiona e i ai se pine faifeautalai e faamau i lou pelaue, o le taimi la lenei e vali ai se pine i lou loto—ia vali e pei ona fai mai Paulo, “e le tusia i le vaitusi, a o le Agaga o le Atua soifua.”13 Ma ia te outou faifeautalai ua foi mai, sue lau pine faifeautalai tuai. Aua le faapipiiina, ae ia tuu i se mea e mafai ona e iloa atu ai. Ua manaomia tele oe e le Alii i le taimi nei nai lo se isi lava taimi muamua e avea ma Ona tufugaaao. E tofu i tatou uma ma se saofaga e faia i lenei vavega.
O loo mafaufau tagata amiotonu uma o le Ekalesia i auala e faasoa atu ai le talalelei. O nisi o se mea fua lava le faasoa atu o le talalelei, ma e mafai ona tatou aoao mai ia i latou.14 A o nisi o loo tauivi ma tuufesili pe faapefea ona faia ia lelei atili, ma moomoo ia maua e lena lagona tausalaina lea tatou te lagonaina i nisi taimi se isi mea e alu i ai.
O lo tatou manao e faasoa atu le talalelei tatou te tootutuli ai uma ai, ma e tatau, ona tatou te manaomia le fesoasoani a le Alii.
Ua talosaga mai Peresitene Monson ia tatou tatalo mo “na nofoaga o loo faatapulaaina ai la tatou uunaiga ma nofoaga e le o faatagaina ai i tatou e faasoa saoloto atu le talalelei.”15 A o tatou aioi faatasi atu ma le naunautai i lo tatou Tama i le Lagi, o le a faaauau pea ona tatala e le Alii ia faitotoa mo i tatou.
Tatou te tatalo foi mo o tatou lava avanoa e faasoa atu ai le talalelei. Na saunoa mai le Aposetolo o Peteru e faapea: “Ia saunia pea lava outou e tali atu ma le agamalu ma le mata’u ia i latou uma o e fesili mai … i le uiga o le faamoemoe o loo ia te outou.”16
Faatasi ai ma le fenumiai17 ma le vavao18 o le lalolagi i nei aso, e le o se mea faateia le faaitiitia pea o tagata e auai i o latou nofoaga o tapuaiga. E ui e toatele tagata e mananao ia latalata atili i le Atua ma ia malamalama atili i le faamoemoega o le olaga, ae o loo i ai lava a latou fesili e le o taliina. E toatele o loo i ai ni loto o loo tatala atu i le upumoni, ae e pei ona faamatala mai e le perofeta o Amosa, “latou te [taufetuli solo] e [saili] le afioga a Ieova, a e le maua.”19 E mafai ona e fesoasoani e tali a latou fesili. I a outou talanoaga i aso uma e mafai ona e faaopoopo atu i lo latou faatuatua ia Keriso.20
Sa fetalai mai le Faaola: “Ia tuu i luga lo outou malamalama ina ia susulu atu i le lalolagi. Faauta o au o le malamalama lea e tatau ona outou tuu i luga.”21
Ou te folafola atu ia te outou, a o outou tatalo ia iloa po o ai e talanoa i ai, o le a oo atu i lou mafaufau ni igoa ma ni foliga. O upu e tautala atu o le a tuu atu i le taimi tonu lava e manaomia ai.22 O le a tatala atu ia te outou ni avanoa. O le a faatoilalo e le faatuatua le masalosalo,ma o le a faamanuiaina oe e le Alii i ni vavega mo oe lava ia.
Na aoao mai e le Faaola ia i tatou le auala e faasoa atu ai le talalelei. Ou te fiafia i le tala ia Anetelea, lea na fesili, “Rapi e, o fea e te mau ai?”23 Sa ono mafai ona tau atu e Iesu le nofoaga o afio ai o Ia. Ae nai lo lena na Ia fetalai atu ia Anetelea, “O mai ia, ina matamata.”24 Ou te fia manatu faapea na fetalai atu le Faaola, “O mai ia ina vaai e le gata i le mea ou te nofo ai ae o le ala o loo ou ola ai. O mai ia ina vaai po o ai au. O mai ma lagonaina le Agaga.” Tatou te le iloaina mea uma e uiga i lena aso, ae ua tatou iloa ina ua maua e Anetelea lona uso o Simona, na ia tautino i ai, “Ua ma maua … le Keriso.”25
Ia i latou e faaalia se fiafia i a tatou talanoaga, e mafai ona tatou mulimuli i le faataitaiga a le Faaola e ala i le valaauliaina o i latou e “o mai ia, ina matamata.” O le a taliaina e nisi la tatou valaaulia, ae le taliaina e isi. Ua tatou iloaina uma lava se tasi e tele ni taimi na valaaulia ai muamua, ua taliaina le valaaulia e “o mai ia, ina matamata.” Ia tatou mafaufau foi ia i latou na tatou faatasi muamua ae ua seasea tatou toe vaaia, ia valaaulia i latou e toe foi mai ma toe vaai tasi lava.
Tatou te faaaloalogiaina filifiliga ma le taimi a tagata taitoatasi. Na fetalai mai le Alii, “Ia tuu atu i tagata uma taitoatasi e filifili mo ia lava.”26 O le leai o se fiafia mai o se tagata e le manaomia ai ona faaitiitia a tatou sootaga o faigauo ma le alofa. Pe taliaina ni valaaulia pe leai a o outou valaauliaina isi e “o mai ina matamata,” o le a outou lagonaina lava le faamaoniga a le Alii ma, faatasi ai ma lena faamaoniga, e maua ai sina fuataga faaopoopo o le faatuatua e faasoa atu ai pea lava pea o outou talitonuga.
Mo i latou o loo faaaogaina le Initoneti ma telefoni feaveai, o loo i ai ni auala fou e valaaulia ai isi e “o mai ina matamata.” Ua tatou faia la tatou fefaasoaaiga o lo tatou faatuatuaga i le initoneti ma se vaega sili atu o lo tatou olaga o aso uma. LDS.org, Mormon.org, Facebook, Twitter— o loo maua uma ai ia avanoa.
O le faasoaina atu o le talalelei, na amatalia ai e ni talavou i Boston ni nai poloka (blogs).27 O i latou na auai i le Ekalesia sa amata lo latou aoaoina i luga o le initoneti, na sosoo ai ma talanoaga ma faifeautalai. Sa fesoasoani foi lenei aafiaga i le autalavou e maua ai se faatuatua sili atu i le talatalanoa patino ma le isi tagata e uiga i le talalelei. Sa fai mai se tasi o i latou: “E le o se galuega faafaifeautalai lenei. O se fiafiaga faafaifeautalai.”28
Ua tatou au faatasi i lenei galuega. Faatasi ai ma uso a tagata o le uarota ma faifeautalai, ia tatou fuafua ma tatalo ma fesoasoania’i le tasi i le isi. Faamolemole ia mafaufau pea ma tatalo pea mo faifeautalai faamisiona. Ia faatuatuaina i latou i o outou aiga ma uo. E faatuatuaina i latou e le Alii ma valaauina i latou e aoao atu ma faamanuia i e e saili atu ia te Ia.
Na faasoa mai e Peresitene Paulo Kretly o le Misiona a Mozambique Maputo le aafiaga lenei: “E taatele lava i ulugalii i Mozambique le nonofo faatasi [e aunoa ma le faaipoipo ona] o le tu masani i Aferika e manaomia ai se meaalofa taugata e avatu e le tamaitai faaipoipo, o se meaalofa e le gafatia e le toatele o ulugalii.”29
Sa mafaufau ma tatalo tagata o le Ekalesia ma faifeautalai i se auala e fesoasoani ai.
O le tali i a latou tatalo e faapea o le a latou faamamafaina le tulafono o le legavia ma le taua o le faaipoipoga ma aiga e faavavau. Ma a latou fesoasoani atu i ulugalii ia salamo ma faaipoipo faaletulafono, o le a latou aoaoina le fiafia lea e na o le mulimuli lava ia Iesu Keriso e maua ai.
O le ata lenei o ni ulugalii mai ni aai eseese se lua i Mozambique. Sa faaipoipo i le Aso Faraile, ae papatisoina faatasi ma a latou fanau matutua i le Aso Toonai.30 Sa valaaulia uo ma aiga e “o mai ina matamata,” ma e faitau selau na “o mai [ma] matamata.”
Na sosoo ai ma le papatisoga, sa faapea mai se tasi tuafafine, “Sa manaomia ona matou filifili pe mulimuli i tu masani a o matou tama po o le mulimuli ia Iesu Keriso. Ua matou filifili e mulimuli ia Keriso.”31
Atonu tou te le nonofo i Mozambique, ae i la outou lava ala, i a outou lava aganuu, e mafai lava ona outou faasoa atu le talalelei toefuataiina a Iesu Keriso.
Tatalo atu i lou Tama Faalelagi. O Lana galuega paia lenei. O le a Ia taialaina outou i le mea e fai. O le a Ia tatalaina faitotoa, ma aveese ni papupuni, ma fesoasoani atu e faatoilalo ni faafitauli. Na tautino mai e le Alii, “O le leo o le lapataiga ua mo tagata uma, e ala atu i fofoga o o’u soo, … ma e leai se tasi o le a taofia i latou.”32
Ou te molimau atu o “le siufofoga o le Alii [o le a] oo atu i tuluiga o le lalolagi, ina ia mafai ona faalogoina e i latou uma o e e fia faalogo.”33 O se vavega lava. O se vavega lava. I le suafa o Iesu Keriso, amene.


text:
Tala 104: Toe Fo‘i Iesu i le Lagi
A O gasolo atu aso, na faaali atu Iesu i ona soo i le tele o taimi. E faatasi ona vaaia o ia e le toa 500 o soo. A o faaali o ia iā i latou, sa ia talanoa e uiga i le malo o le Atua. Na auina mai e Ieova Iesu i le lalolagi e a‘oa‘o e uiga i le Malo. Ma na faaauauina ona ia faia lea mea e oo lava ina ua mavae le faatūina o ia mai le oti.
Pe e te manatua o le ā le malo o le Atua? Ioe, o se pulega moni a le Atua i le lagi, ma o Iesu o Lē na filifilia e le Atua e fai ma tupu. E pei ona tatou a‘oa‘oina, ua faaalia e Iesu o le a avea o ia ma se tupu lelei tele, i lona fafagaina o ē fia aai, faamālōlō ē mama‘i, ma toe faatutūina mai ē ua oti!
O lea, a pule loa Iesu o se tupu i le lagi mo le afe o tausaga, o le a faape‘ī le lalolagi? Ioe, o le lalolagi atoa o le a avea ma parataiso matagofie. O le a leai ni taua, solitulafono, po o faama‘i po o le oti fo‘i. Tatou te iloa e moni, auā na faia e le Atua le lalolagi o se parataiso ia fiafia ai tagata. O le māfuaaga lenā na ia faia ai le faato‘aga o Etena i le amataga. Ma o le a taga‘i iai Iesu o le mea e finagalo iai le Atua e fai, o le a faataunuuina lava.
Ua oo nei le taimi mo Iesu e toe fo‘i ai i le lagi. E 40 aso na faaali atu ai Iesu i ona soo. Ua latou mautinoa ai ua toe ola o ia. A o le‘i tuua e ia ona soo, sa ia faapea atu iā i latou: ‘Ia outou nonofo pea i Ierusalema se‘ia outou mauaina le agaga paia.’ O le agaga paia o le malosi galue o le Atua, e pei o se matagi e agi, e fesoasoani ai i ona soo i le faia o le finagalo o le Atua. Mulimuli ane, ona fai atu lea o Iesu: ‘Tou te tala‘i fo‘i e uiga iā te a‘u i vaega mamao o le lalolagi.’
Ina ua uma ona ta‘u atu e Iesu na mea, ona tupu ai lea o se mea uiga ese. Ua amata ona ia alu a‘e i le lagi, e pei ona e vaai atu iai. Ona ufitia ai lea o ia e se ao ua lē toe vaaia, ma ua lē toe iloa atu e le ‘au soo Iesu. Ua alu atu Iesu i le lagi, ma pule mai o ia i luga o ona soo.
1 Korinito 15:3-8; Faaaliga 21:3, 4; Galuega 1:1-11.
Fesili
- E to‘a fia soo na vaai iā Iesu i se tasi aso, ma o le ā na ia talanoa ai iā i latou?
- O le ā le Malo o le Atua, ma e faape‘ī le olaga i le lalolagi pe a pule Iesu o se Tupu mo le afe tausaga?
- E fia aso na faaali atu ai Iesu i ona soo, ma ua oo nei i le taimi mo Iesu e faia le ā?
- A o le‘i tuua ona soo, o le ā na faapea atu ai Iesu ia latou faia?
- O le ā o loo tupu i le ata, ma e faapefea ona ufitia Iesu ma le toe iloa atu o ia?
Fesili faaopoopo
- Faitau le 1 Korinito 15:3-8.
Aiseā na mafai ai e le aposetolo o Paulo ona talanoa ma le mautinoa i le toetū o Iesu, ma o ā mea e mafai ona talanoa ma le mautinoa i ai Kerisiano i aso nei? (1 Kori. 15:4, 7, 8; Isa. 2:2, 3; Mata. 24:14; 2 Timo. 3:1-5)
- Faitau le Galuega 1:1-11.
O le ā le mamao na salalau atu ai le galuega tala‘i e pei ona valoia i le Galuega 1:8? (Galu. 6:7; 9:31; 11:19-21; Kolo. 1:23)
Faitau Atili
IESU
Keriso i le Itu Taumatau o le Atua
O le ā o le a faia e Iesu, a o ia faatalitali i le taimi e faalaa mai ai ma faaumatia ona fili?


text:
Position: Treasure Island, San Francisco
Talofa Samoa faamalo i le taupuaiga, famalo foi I le Aiga Folau le Tapuai. O le 'a tamua i le polokalame o se tala fiafia mai I le folaugaa o lea e manuia lava le au va’a. O se tala fiafia ia te au I atunu’u na matou o mai o Talaga uma o folauga I aso anamua sa amata mai lava I le tatou atunuu. Pau lava le tatalo a le auva’a o lau tapuaiga ao alo faiva au tama fanau . O te le masalosalo foi aua o le Atua e muamua o ia foi e mulimuli ia tei tatou uma. Molimoli atu alofaga o le auvaa I le tapuaiga a le afioga i le Ao o le Malo, o le faatama o le Sosaiete o le Aiga Folau o Samoa, male atunuu atoa e pele I le loto.
Soifua,
Faapau Faleiai.


text:
Ole liu lotu ole tamaita o Toaipuapuaga Opapo Ah Chong ma lona toalua ma lo la alo, e lē ose filifiliga na faia na‘o laua.
Ua lauiloa lenei alo ole atunuu, ona oloo faaauala mai i lona tino faaaliga, ole toto maligi o Iesu Keriso ma lagona ole tiga o sauaga a‘o lei maliu le Alii Faaola. Ole isi foi mafuaaga ole mataina o lenei lava mataupu, ona ose alo faasino ise faafeagaiga toeaina ale Ekalesia Faapotopotoga Kerisiano Samoa, le Susuga Opapo, oloo faanofo ai nei e tausi le EFKS i Siufaga Falelatai.
Na fesiligia le faafeagaiga ile mafuaaga o lona lagolagoina ole liulotu ose vaega o lona aiga ile Katoliko. “E lē aogā ona ou mafaufau ini lotu, ae ia ou vaai ile feau. Pau le mea oute manao ai, ia faataunuu le mea o finagalo iai le Alii. Oute popole ole gagana Eperu, ole gagana lea na tusi ai le Tusi Paia Tuai, ole mafuaaga ole faailoa mai ole finagalo ole Atua.”
Taulaga tagata mole ekalesia Katoliko Roma
“Ua foai atu la‘u fanau e auauna atu ai iina. O la‘u taulaga lena ina ia faataunuu poo fea lea e finagalo iai le Alii.” Ole sauniga paia ole Misasa na faaulufale ai Toaipuapuaga ile Ekalesia Katoliko, na taitaia ele Afioga a Patele Takito Fidow ile malumalu Katoliko o Siufaga Falelatai ile 6:30 taeao ole Aso Toonai, 24 Setema 2016.
Ua talia ma faamaonia ai le avea ma tagata tapuai ale Ekalesia Katoliko Roma, le tamaitai o Toaipuapuaga ma lona toalua o Patrick Ah Chong ma lo la alo, le tamaitai o Fe‘i.
E 42 feau tusitusia ile gagana Eperu ua faaliliu
O feau mulimuli lava na taunuu ile 3 ile afiafi o Aukuso 28 2016. Ole faaliliuga ia tatau ona oo i Roma ae lei uma le masina lenei o Setema. Ole faaliliuga lenei ile gagana Peretania ole feau e pei ona faaliliu i Niu Sila ele Amapasa o Isaraelu oloo i Niu Sila. Sa faaauala atu ise talosaga na tuuina atu iai ele afioga ile Palemia, Susuga Tuilaepa Lupesoliai Sailele Malielegaoi.
Feau lona 40: Sunday 3pm, 28 Aokuso 2016
“There is no fear in love, but perfect love expels fear Jehova is on my side against fear. I wrote these things to you so they will believe in God’s name: (Note, the following lines can’t be read because of the red colour)
The son of God is my son and God gave us the understanding because what (can’t make the word). Know him he is real, and we find ourselves in him it is all right, even Jesus the Messiah. This is the real God and eternal life.”
Feau lona 41: Sunday 3pm 28 Aokuso 2016
“This is the word of the public peace. All (can’t understand) it needs to be publicized on Sunday 18 December. Until the end of September you need to find a way to pass this message to Rome to translate and make public before the given date.
Do what I tell you without worries and to place your trust in me. Around my mission will pass(?)
Your father will join you and your husband to the trip as he will be needed.”
“E fai lava ele Alii le auala”
“E fai lava ele Alii le auala,” ole tali filemu lena na tuuina atu ele tamaitai o Toaipuapuaga i lona tamā, ina ua atugalu le toeaina “pe ole a faapefea nei ona faatupe se auala e momoli ai le feau ua poloaina ai lona aiga ele Alii.”
Peitai, lea ua oo mai ile taimi ole Palemia, o lana tala lena, “na faasino mai ele Atua oe ia te au”.
Na oo lava le tamaitai o Toa ma lona tamā ile taitai ole malo e faaoo atu iai le tala male faaaliga. Ma o iina na toe maua ai le isi foi faaaliga i luma ole alii Palemia, na faailoa ane ai le ata ole Satauro male lupe oloo faapepepepe ai i luga ane ole satauro.
“Ole lupe ole faailoga lena ole Agaga Paia” ile talitonuga ole Susuga Opapo. Na amata mai ai lava iina ona tuu atu le lagolago ale afioga ile Palemia e faataunuu manaoga e pei ole faaliliuina lea o tusitusiga ile gagana Eperu anamua male gagana Eperu o aso nei, lea oloo tusia ai e Toa feau oloo ta‘u ane iai ele Atua.
O tupuaga o Toa o tagata Katoliko Roma
E lē gata ole afioga ile Palemia e lotu Katoliko, ae faapena foi i tuaa na tupuga mai ai tuaa ole tamaitai o Toa. “Ole isi tupuaga o o‘u mātua ole Katoliko. Ole mea lena oute lē faailogaina ai poo le ā le Ekalesia.”
“Ua matou o atu ile Katoliko ona ua faigata e leai se saunoaga mautu a toeaiina, e mananao e fia o e faataunu le faaaliga ona ua uma ona faaliliu.”
Ua aumai foi le folafolaga ale Alii “ole fetalaiga ale Alii, aua ete popole, a e manaomia se fesoasoani, oute faasusulu atu o‘u faailoga na ua ia te oe.”
I molimau ale aiga o Toa, “Pei oni mea e sasa ini uaea, e totō aano, e mailaila lava mea e iloa ai e pei na sasa. Ole ulu, e lē atoa se vaiaso ae toe molemole, ae o lima e leai se mea e pu, ae a oo ina faaali mai faailoga, e toto mai.”
“Ole taimi muamua sa lē tiga, ae ole taimi lava na aumai ai tusitusiga na amata ai loa ona tigaina i tiga.”
Ofo le Isaraelu i tusitusiga Eperu o anamua
“Ole tala ale Isaraelu, e ofo ile mafai ona tusi ese tagata le gagana Eperu anamua, ae lei aoga ai, ae sa‘o lelei le faiga o fuaiupu,” ma avea ai ose auala sa faigofie ai ma vave ona faaliliu faaaliga tusitusia na avatu i Niu Sila ma toe aumai.
E lei taumatematea, auā na atoa atu lava le tusitusiga o fuaiupu, ma manino lelei. O iai lagona ole tamaitai e ono toe iai se isi faaaliga e taunuu mai.
Faaputu ona laei e ave i Roma
Oloo teu lelei uma lava laei na faaaogā e Toa talu mai taimi na ia maua ai faaaliga. O ofu oloo pisipisia ile toto, ma masaesae. “Oloo faaputuputu uma lava laei ole tamaitai na faaaogā i taimi na aliali mai ai faaaliga.”
Ole 23 ai lenei o tausaga ole tamaitai, na soifua mai le aso 24 o Me 1992, o ia e lona lima o alo e toaono ole faafeagaiga. Ma na faaipoipao ia Patrick Ah Chong ile Ekalesia EFKS. Ua iai lo la alo e toatasi, le tamaitai o Fe‘i.


text:
Fa'aperetania
'Ua salalau lenei gagana i le lalolagi atoa. 'O lenei fo'i gagana, 'ua 'avea ma gagana lona lua a le tele o tagata 'o le vasa Pasefika, e pei 'o Samoa. E iai le manatu, 'o le gagana fa'aperetania, 'ua matuā talitonu i ai le tele o tagata Samoa e fa'apea 'o le gagana e maua ai le atamai ma le poto. 'E talitonu fo'i nisi o i latou, 'e lē aoga la latou gagana. E lē sa'o lea tāofi, 'auā e 'avatu le gagana fa'aperetania i Samoa, 'ua leva ona atamamai ma popoto tagata Samoa e fai lo latou soifua ma lo latou lalolagi. 'Ua leva fo'i ona fa'avasega lelei mea 'uma o lona lalolagi i lana lava gagana. Fa'ata'ita'iga, 'a tatou manatu i le maopoopo o le fa'amatai ma le fa'asamoa, e le'i fafauina i se gagana 'ese; e le'i fafauina i le gagana fa'aperetania - e leai. Na fafau lava ma lona mausali i le gagana Samoa mai lava i le 'amataga o le lalolagi o tagata Samoa. 'O le mea lea, 'aua le fa'atamala i le gagana Samoa, 'aua 'o le meaalofa a le Atua mo tagata Samoa.


text:
Ole Parklands Function Centre na faatino ai ile po ole Aso Toonai, le Luau ole Kirisimasi ale Fono Aoao a Tagata Samoa i Sini, e taualuga ai ana polokalame ole 2016, ma na faatumulia ma fiafia ai le tusa ma le 300 tagata sa auai. Sa amatalia le faamoemoe ise tatalo na saunia ele susuga Rev Iakopo Leleimalefaga e faafetaia ai le agalelei ole Atua ua taualuga polokalame o lenei tausaga.
Ole afioga Tiumalumatua Su‘a na fai ma fofoga ole po ae ole faaili mālie ale Exodus Band na faafiafia ma lē motu ai le sisiva ole aofia. E pei ona silafia ose tasi lenei o faamoemoe ole Fono aoao e amatalia ai le faaputuga seleni auā se Maota Samoa i Sini nei mo le Fono ma faaaogāina i mea e fai a Ekalesia, Faalapotopotoga ma Mafutaga a Nuu i Sini nei.
Na saunoa le afioga ile Peresetene, ole sini autu ia amata atu nei ma faaauau e isi nofoaiga lenei faamoemoe ua ausia e Aukilani, Perisipeni ma ua fuafua iai Canberra, auā e lē misi se vaiaso ma faaipoipoga, aso fanau, sailiga seleni ma Siva Samoa oloo totogi ai e tatou tagata tupe e tele i isi nofoaga ma atunuu ese, ae lē nofo le seleni mo lo tatou lava lotoifale e atinae ai.
Sa faatino foi le talimalo ale Fono aoao a tagata Samoa i Sini mo ana valaaulia e ala ise taumafataga mamafa toe felanulanuai e taualuga ai le tausaga i lenei Luau, ma na faamalieina ma vivii e tagata le manogi ma le lelei o tapenaga ole taligasua, o taumafa mai le sami, o manu mai le lafu, e aofia ai kuka eseese ma le taumafa suamalie, o keke, pai ma trifles.
Ose vaega tupe na maua ole a tului ai le saofaga ole Maota Samoa lea ua amata tapena talu le faavae mai ole Fono Aoao ile 1986.
Ose vaega mataina ole fiafia na valaaulia ai foi le susuga ile alii pese ia Richard Parker ma faafiafia ai a‘o silamiō ma sisiva le aofia.
Ose tasi lenei o lamepa i pesepesega a Samoa ile taimi nei ma ole mafuaaga lea ole valaaulia faapitoa ele Afioga ile Peresetene ma le laulau.
Sa tauaaoina atu foi ele Fono se meaalofa mo Richard Parker ma saunoa Rev Iakopo Leleimalefaga e faafetaia foi le lagolago ale aofia ma Parker ma faamanuia atili i lenei alii pese tausaafia.


text:
Taulimaga Faataʻitaʻi
LE OLOMATAMATA
Fesili: Pe e te manatu e mafai moni lava ona faataunuuina upu nei?
Mau: Fal 21:3, 4
Ofo: O loo talanoaina i Le Olomatamata lenei le auala o le a faataunuu ai e le Atua lenei folafolaga, ma aogā e te maua mai ai.
LE OLOMATAMATA (pito i tua)
Fesili: Mātau le fesili lenei faamolemole. [Faamatilatila le fesili muamua ma nisi o tali i le itulau e 16.] O le ā sou manatu i ai?
Mau: Sl 83:18
Ofo: O loo talanoaina atili i lenei mataupu le manatu o le Tusi Paia e faatatau i le suafa o le Atua.
AʻOAʻOGA MONI
Fesili: E manatu nisi tagata o le Atua o loo pulea le lalolagi. Ae pe e te silafia e lē o le aʻoaʻoga lenā a le Tusi Paia?
Mau: 1Io 5:19
Ofo: O loo faamatala manino mai i lenei tusi le aʻoaʻoga moni a le Tusi Paia e faatatau i lenei mataupu, ma isi mataupu.
TUSI SAU OE LAVA TAULIMAGA
Ia faaaogā le auala o loo faatulaga ai taulimaga faataʻitaʻi ua mavae e fafau aʻe ai sau oe lava taulimaga.


text:
O le mau a le tina ia Folole Malomaua, 31-tausaga le matua ma i Faleasi’u o le faamuamua o fanau ma lenei vaitau ua tuu atu a ii latou i le aoga.
10 Hits
A leai se vai, o se tulaga faigata fo’i lena i aso uma o lou olaga.
15 Hits
A e fiafia i lau galuega o lo’o fai, e lagona fo’i lou loto tausa’afia ma maua lou filemu.
14 Hits
“E leai a se mea e te tigaina ai pe’a e iloa fai le galuega. Ae le tago e fai galuega fa’apea, ailoga e manuia lou olaga,” - Ieremia Fareni
15 Hits
O le to’atele o tagata e matutua loa, amata loa ona fa’avaivai mai galuega e fa’amalosi tino ai.
27 Hits
O le eletise e mana’omia i totonu o o tatou maota fa’apena fo’i pisinisi ina ia gasolo lelei fuafuaga e fai. O le eletise ua tele lona aoga mo tagata uma.
20 Hits
O le maua ai le fa’atalatalanoaga ma le tupulaga talavou ia Koui Siliuga o Eva le aso ananafi sa ia fa’ailoa mai ai le Fofoga o Samoa le faigata le tausi aiga.
14 Hits
“O la’u a ia ta’utino atu, ou te fa’amaoni ma ou galue malosi, o le ala lea o lo’o ou talosagaina ai so’o se galuega aua ou te talitonu ou te mafaia ona ou faia." - Fa’aifo Tuapola
16 Hits
Ole tausi aiga e le’o se galuega faigofie, o lea foi le manatu fa’alia le tinā ia Leiua Tauea ina ua maua le fa’atalatalanoaga ma le Fofoga o Samoa le aso ananafi.
31 Hits
O le tamã e 62 tausaga le matua le soifua ma o le naunautaiaga lava o lo’o ia te ia o se alagatupe e tausi ai lona aiga ae maise nai ona matua matututã o lo’o ia vaaia nei.
25 Hits
O le olaga i totonu o se nu’u o se mea e faigata, o le manatu lea sa ta’ua i le Fofoga o Samoa, e Fatulau Fa’amasino, 57 le matua o lona soifua mai le nu’u o Luatuanu’u.
19 Hits
O le gagana faa- a’oga nofotumau – ‘Fai le mea lea makou ke fai aku ai, ae ’aua le faia le mea lea makou ke faia’ E pei ua oo mai i nei ona aso ua fai pea ma mătua a nisi o le au matutua.
95 Hits
O le fa’amuamua ai o aiga o se itu taua tele lea i le finagalo fa’aalia o le tinā i a Alio Talia i le Fofoga o Samoa i le aso ananafi.
15 Hits
O le aso ananafi na maua ai le fa’atalatalanoaga a le Fofoga o Samoa ma Aleni Aleni o le afio’aga o Faleasi’u.
31 Hits
O sami a Samoa o se vaaiga matagofie ma o se parataiso fo’i lena mo turisi. O le manatu fa’aalia lea a Fa’aea Mulipo mai le nu’u o Fasito’o Uta .
27 Hits
O le aso ananafi na maua ai le fa’atalatalanoaga le Fofoga o Samoa ma le tamāia Pua’atiti Ifi e 60 tausaga le matua le soifua i lona nu’u o Vailu’u Tai.
21 Hits
O le maua ai le fa’atalatalanoaga le Fofoga o Samoa ma le taule’alea ia Ioane Manu’a le aso ananafi sa ia fa’ailoa ai le suamalie o le ola tautua i aiga, nu’u ma ekalesia.
25 Hits
A maopoopo faiga nuu e ala i le galuega mamalu a Alii ma Faipule, e le taumate le manuia ma le ola saogalemu ai o soo se tagata e ola a’e i totonu o le nuu ma le afioaga.
55 Hits
Ua faaupuina tupulaga talavou o i latou o manuia o aiga nuu ma le ekalesia aemaise le atunuu.
36 Hits
Load More
© Samoa Observer 2016
Developed by Samoa Observer in Apia


text:
I taimi o pulega faakolone, sa tele se manaoga mo tagata faigaluega i Amerika. I le vaitau o le seneturi lona 18 ma le amataga o le seneturi lona 19, sa faaopoopo ai i Peretania Tele, Siamani, ma isi atunuu Europa ia tagata mai isi atunuu e fia galulue, ae toatele i latou na naunau e malaga sa le gafatiaina le tau o femalagaaiga. Sa taatele lava mo nei tagata le malaga i lalo o se maliega po o se feagaiga na folafola atu ai e galulue pe a taunuu mo se vaitaimi patino e aunoa ma ni totogi e fai ma totogi mo a latou malaga. O isi na o mai ma le folafolaga o le a totogiina e tagata o o latou aiga o loo i ai i Amerika o latou pasese pe a taunuu, ae afai e le tupu lena mea, e noatia tagata fou nei e totogi a latou lava pasese e ala i galuega le totogia mo se vaitami. O le upu sa faaaoga e faamatala ai nei tagata galulue fua o le “tagata faaola.” E ao ona latou toe faaola pe totogi maia le tau o a latou pasese, i se lagona e faatau lo latou saolotoga—e ala i a latou galuega.1
O se tasi o suafa aupito sili ona taua e faamatalaina ai Iesu Keriso o le Togiola. E pei ona faailoa atu i lau tala puupuu o tagata malaga “faaola,” o le upu faaola o lona uiga o le totogi lea o se tautinoga po o se aitalafu. O le faaola e mafai foi ona faauigaina o le laveai pe faasaoloto e ala i le totogiina o le tau. Afai e solia e se tagata se mea sese ma toe faasa’o pe faia ni fetuunaiga, tatou te faapea ua ia faaolaina o ia lava. Ua fautua mai e nei uiga taitasi ni vaega eseese o le togiola sili na faataunuuina e Iesu Keriso e ala i Lana Togiola, lea e aofia ai, i le faauigaga a le lomifefiloi, “ia laveai mai le agasala ma ona faasalaga, e ala i se taulaga na faia mo le tagata agasala.”2
E lua vaega o le Togiola a le Faaola. Muamua, ua togiola ai le solitulafono a Atamu atoa ai ma le Pa’ū o le tagata lea na sosoo ai e ala i le faatoilaloina o le mea e mafai ona ta’ua o aafiaga fitoitonu o le Pa’ū—o le oti faaletino ma le oti faaleagaga. O le oti faaletino ua malamalama lelei i ai; o le oti faaleagaga o le vavaeeseina o le tagata mai le Atua. I upu a Paulo, “Aua faapei ona oti uma ia Atamu, e faapea foi ona faaolaina uma ia Keriso” (1 Korinito 15:22). O lenei togiolaina mai le oti faaletino ma le oti faaleagaga e mo tagata uma lava e aunoa ma ni tuutuuga.3
O le vaaiga lona lua o le Togiola a le Faaola o le togiola mai le mea e mafai ona faaupuina o taunuuga fitoitonu o le Pa’ū—o a tatou lava agasala e ese mai le solitulafono a Atamu. Ona o le Pa’ū ua tatou fananau mai ai i se lalolagi faaletino i le mea o loo i ai le agasala, o lona uiga o le le usiusitai i tulafono na faavaeina faalelagi—lea e aafia ai tagata uma. I Lana fetalaiga ia i tatou uma, na faapea mai ai le Alii:
“E faapea lava pe a amata ona latou tutupu a’e, ona tuputupu o le agasala i o latou loto, ma latou te tofo i le oona, ina ia latou iloa ai ona faataua le lelei.
“Ma ua tuu atu ia te i latou ia iloa le lelei mai le leaga; o le mea lea o i latou o ni pule ia i latou lava” (Mose 6:55–56).
Ona tatou te tali atu mo i tatou lava ma tatou faia ni filifiliga, o le togiolaina o a tatou lava agasala e i ai la tuutuuga—o tuutuuga i le ta’uta’u atu ma le lafoaia o agasala ma liliu atu i se olaga faaleatua, po o se isi faaupuga, o tuutuuga o le salamo (tagai MF&F 58:43). “O le mea lea,” ua poloai mai ai le Alii, “ia aoao atu i lau fanau, e ao i tagata uma, i soo se mea lava, ona salamo, po o le a leai se ala e mafai ai ona latou mautofi i le malo o le Atua, ona e leai se mea le mama e mafai ona mau iina, pe mau i ona luma” (Mose 6:57).
O puapuaga o le Faaola i Ketesemane ma Ona tiga i le satauro ua togiola ai i tatou mai le agasala e ala i le faamalieina o manaoga o le faamasinotonu i o tatou luga. Na te tuuina mai le alofa mutimutivale ma faamagaloina i latou o e salamo. Ua faamalieina foi e le Togiola le aitalafu o nofoaitalafu ai le faamasinotonu ia i tatou e ala i le faamaloloina ma le tausia o i tatou mo soo se mafatiaga tatou te onosaia ma le taumamaina. “Aua faauta, e mafatia o ia i tiga o tagata uma, ioe, tiga o tagata ola uma, o tane, o fafine, ma tamaiti, o e ua i ai i le aiga o Atamu” (2 Nifae 9:21; tagai foi i le Alema 7:11–12).4
I le tulaga o lo tatou mulimuli ai ia Keriso, tatou te saili ai e auai ma faalautele Lana galuega togiola. O le auaunaga silisili lava tatou te tuuina atu i isi i lenei olaga, lea e amata ia i latou o o tatou lava aiga, o le aumaia lea o i latou ia Keriso e ala i le faatuatua ma le salamo ina ia mafai ona latou tofo i Lana Togiola—o le filemu ma le olioli i le taimi nei, ma le tino ola pea ma le ola e faavavau i le olaga a sau. O le galuega a a tatou faifeautalai o se faailoaga tele lea o le alofa togiola o le Alii. I le avea ai ma Ana avefeau faatagaina, latou te ofo atu faamanuiaga le mafaatusalia o le faatuatua ia Iesu Keriso, salamo, papatisoga, ma le meaalofa o le Agaga Paia, lea e tatala ai le ala i le toe fanauina faaleagaga ma le togiolaina.
E mafai foi ona tatou fesoasoani i le Alii i le togiolaina o i latou ua maliliu. “O toeaina faamaoni o lenei tisipenisione, pe a tuua e i latou lenei olaga faaletino, e faaauau a latou galuega i le talaiga o le talalelei o le salamo ma le togiolaina, e ala i le taulaga a le Alo e Toatasi na Fanaua o le Atua, i totonu o e o loo i le pouliuli ma o loo i lalo o le pologa o le agasala i le lalolagi tele o agaga o e ua oti” (MF&F 138:57). Ona o faamanuiaga o sauniga sui tatou te faatinoina mo i latou i totonu o malumalu o le Atua, lea e oo lava ia i latou na maliliu i noataga o le agasala e mafai lava ona faasaolotoina.5
E ui o vaaiga aupito sili ona taua o le togiola lea e faatatau i le salamo ma le faamagaloga, ae o loo i ai foi se vaaiga faaletino taua tele. O loo tusia na femaliuai Iesu ma fai le lelei (tagai Galuega 10:38), lea sa aofia ai ma le faamaloloina o e mamai ma vaivai, tuuina atu o meaai i motu o tagata fiaaai, ma aoao atu i se ala sili atu ona lelei. “O le Atalii o le tagata e lei sau ia ina ia auauna mai tagata ia te ia, a ia auauna atu ia, ma foaiina atu lona ola e fai ma togiola e sui ai tagata e toatele” (Mataio 20:28). E mafai foi la ona tatou o atu, e ala i le uunaiga a le Agaga Paia, ma faia le lelei i le mamanu togiola a le Matai.
O le uiga o lenei ituaiga o galuega togiola o le fesoasoani lea i tagata i o latou faafitauli. O lona uiga o le faauo atu i tagata matitiva ma vaivai, faamāmā i mafatiaga, faasa’oina o mea sese, puipuia o le upumoni, faamalolosia o le tupulaga faiae, ma le ausiaina o le puipuiga ma le fiafia i le aiga. O le tele o la tatou galuega togiola i le lalolagi o le fesoasoani lea i isi ia tuputupu ae ma ausia o latou faamoemoega ma manaoga amiotonu.
O se faataitaiga, mai le tusi faitau a Victor Hugo le Les Misérables, e ui o se tala fatu, ae ou te ootia ai lava ma uunaia ai au i taimi uma. E latalata i le amataga o le tala, sa tuu atu ai e Bishop Bienvenu ni meaai ma se malutaga mo le po ia Jean Valjean, e leai sona aiga, lea e lei leva ona tatala mai i tua sa falepuipui mo le 19 tausaga mo le gaoia o se papa falaoa e fafaga ai le fanau fiaai a lona tuafafine. I lona loto maaa ma le loto tiga, na tauia ai e Valjean le agalelei o Bishop Bienvenu i le gaoia o ana oloa siliva. Mulimuli ane sa taofia e leoleo masalosalo, ma sa tau atu ma le pepelo e Valjean o siliva ia o se meaalofa mo ia. Ina ua toso atu e leoleo o ia i le fale o le epikopo, sa faateia tele Valjean, ina ua faamaonia e Bishop Bienvenu lana tala ma faamautinoa atili atu e faapea, “‘Ae! Sa ou avatua foi ma moligao, lea e siliva e pei o isi mea, lea e mafai ona faatauina i le lua selau tala. Aisea na e le avea ai faatasi ma au ipu?’ …
“Sa faalatalata atu le epikopo ia te ia, ma fai atu, i se leo lemu:
“‘Aua nei galo, aua lava nei galo ua e folafola mai ia te au e faaaoga lenei siliva e avea ai oe ma se tagata faamaoni.’
“Sa tu Jean Valjean, e matua le manatua lava lenei folafolaga, ma lona le mautonu. Sa faaauau le tala a le … epikopo, ma le malu:
“‘Jean Valjean, lo’u uso: e le toe pulea lava oe e le leaga, ae o le lelei. O lou agaga lea ua ou faatauina mo oe. Ua ou aveesea mai mafaufauga pogisa ma mai le agaga o le malaia, ma ou te avatu [lou agaga] i le Atua!’”
Sa avea moni lava Jean Valjean ma se tagata fou, se alii faamaoni ma se tagata na fesoasoani i le tele o tagata. I lona olaga atoa sa ia tausia ai lava moligao siliva e lua, e faamanatu atu ai ia te ia le togiolaina o lona olaga mo le Atua.6
O nisi ituaiga o togiola faaletino e oo mai e ala i se taumafaiga fai faatasi. O se tasi lea o mafuaaga na faatu ai e le Faaola se ekalesia. I le faatulagaina ai i korama ma ausilali ma i siteki, uarota, ma paranesi, e le mafai ona tau ina tatou aoao atu ma fefaamalosi’aua’i le tasi i le isi i le talalelei, ae e mafai foi ona tatou talosagaina le fesoasoani a tagata ma punaoa e taulima ai manaoga o le olaga. O tagata e galulue lava na o i latou po o ni vaega na fatu mo ni faamoemoega patino e le mafai ona latou sauniaina i taimi uma ni auala e lava mo le taulimaina o ni luitau tetele. I le avea ai ma soo o Iesu Keriso ua avea ai i tatou ma se nuu o Au Paia ua faatulagaina e fesoasoani e togiola ia manaoga o o tatou uso a Au Paia ma le toatele o isi i le toatele tatou te mafai ona aapa atu i ai i le salafa o le lalolagi.
Ona o a tatou taumafaiga agaalofa, ia na ta’ua e Elder Dallin H. Oaks, e patino lava i le tausaga na sei mavae atu nei, ua maua ai nei e tagata e 890,000 i atunuu e 36 le suavai mama, 70,000 tagata i atunuu e 57 ua maua nofoa faataavalevale, 75,000 tagata i atunuu e 25 ua faaleleia la latou vaai, ma tagata i atunuu e 52 ua mauaina fesoasoani ina ua mavae ai faalavelave faalenatura. I le galulue faatasi ai ma isi, ua fesoasoani atu ai le Ekalesia e tuu atu ni tui puipui taua i fanau e 8 miliona ma fesoasoani atu i tagata Suria i tolauapiga a tagata sulufai i Take, Lepanona, ma Ioritana i mea manaomia o le olaga. I le taimi lava lea e tasi, na maua ai e tagata le tagolima o le Ekalesia le faitau miliona o talā mai taulaga anapogi ma isi fesoasoaniga faaleuelefea i le 2012. Faafetai atu mo lo outou lotofoai.
O mea uma nei e le amata faitauina ai galuega a tagata taitoatasi o le agalelei ma le lagolago—o meaalofa o meaai, lavalava, tupe, tausiga, ma le faitau afe o isi ituaiga o faamafanafanaga ma le agaalofa lea e mafai ai ona tatou auai i le galuega FaaKeriso o le togiola. A o ou tamaitiiti sa ou molimauina ai faatinoga a lou lava ia tina e togiola ai se tamaitai le tagolima. I le tele o tausaga talu ai a o laiti lana fanau, sa faia ai se taotoga ogaoga o lo’u tina lea sa toeitiiti lava a maliu ai ma faataotolia ai i lona moega mo le tele o le taimi lea sa toetoe atoa ai le tausaga. I lea taimi, sa fesoasoani ai tagata o le aiga ma le uarota ia Tina ma lo matou aiga. Mo se fesoasoaniga faaopoopo, sa fautuaina ai e le peresitene o le Aualofa, o Sister Abraham, e faafaigaluega e ou matua se tamaitai i le uarota sa matuai manaomia lava se galuega. A o faamatalaina ai lenei tala, o le a ou faaaogaina le igoa fatu o Sara ma Ana mo lenei tamaitai ma lana tama teine. O le tala lenei a lo’u tina:
“E mafai ona ou vaai manino i ai e pei lava na tupu ananafi. O iina sa ou taoto ai i le moega, ma aumai ai e Sister Abraham ia Sara i le faitotoa o le potumoe. Sa ou le fiafia. Sa tu iina se tagata na matua le tosina i le vaai faatoa ou feiloai i ai—e paee lava, eleelea, veuveua lona ulu; faatau’au pepē; ma na punou i lalo ma pulatoa i le fola. Sa ia laeiina se ofu fale tuai sa matuai telē mo ia. Sa le mafai ona ea mai i luga ma tautala lemu mai, lea sa ou tau le lagona. Sa lafi i ona tua se teineitiiti laitiiti pe a ma le tolu tausaga le matua. O le a le mea o le a ou faia i lenei tagata? Ina ua latou tuua le potu, sa ou tagi tu’i. Sa ou manaomia se fesoasoani ae le o nisi faafitauli. Sa nofo ai Sister Abraham mo sina taimi faatasi ma Sara ma e lei pine ae mama uma le fale ma saunia sina meaai lelei. Sa talosaga mai Sister Abraham ia te au ia faataitai o ia mo ni nai aso, ona sa oo si teine lea i ni taimi faigata lava ma o loo manaomia se fesoasoani.
“I le taeao na sosoo ai ina ua usu mai Sara, sa iu na ou fai atu ia te ia e sau i talaane o lou moega lea e mafai ai ona ou lagonaina o ia. Sa ia fesili mai pe o le a se mea ou te manao na te faia. Sa ou ta’u i ai ona fai atu lea, ‘Ae o le mea aupito sili ona taua o la’u fanau tama; faaalu sou taimi ma i latou, faitau atu ia i latou—e sili atu lo latou taua nai lo le fale.’ O ia o se kuka lelei ma sa ia tausi mama le fale, fai tagamea ma sa lelei o ia i tama.
“I le aluga o vaiaso, sa ou iloa ai le tala ia Sara. [Ona e faaletonu lana faalogo, sa le lelei ai lana aoga ma iu ai ina le toe alu i le aoga. Sa faaipoipo laitiiti atu o ia i se alii e onā i taimi uma. Sa fanau Ana ma avea ai ma fiafiaga sili o Sara. I se tasi po taumalulu sa foi mai ai lona toalua onā i le fale, ave faamalosi Sara ma Ana i totonu o le taavale i o la ofu moe, ma ave tiai i talaane o le alatanu. La te lei toe vaai lava ia te ia. I le leai o ni seevae ma le maalilili, sa savavali ai Sara ma Ana i le tele o maila i le fale o lona tina.] Sa malie lona tina latou te nonofo ae ia totogi i le faia o galuega uma i totonu o le fale ma kuka ia meaai, ma tausia lona uso ma lona tuagane sa o i le aoga.
“Sa matou avea Sara i le fomai taliga, ma maua ai sana mea faalogo. … Sa matou ave o ia e fai lana aoga mo tagata matutua, ma sa maua ai lana tipiloma o le aoga maualuga. Sa alu o ia i aoga afiafi ma mulimuli ane faauu mai le kolisi ma faiaoga mo aoga o manaoga faapitoa. Sa faatau sana tamai fale. Sa faaipoipo Ana i le malumalu ma maua sana fanau e toalua. Sa mulimuli ane faia nisi taotoga o Sara i ona taliga ma iu ai ina lelei lana faalogo. I ni tausaga mulimuli ane na litaea ai o ia ma auauna atu faamisiona. … Sa faafetai mai Sara ia i matou ma faapea mai na ia aoaoina le tele o mea mai ia te au, aemaise lava ina ua ou tau atu ia te ia e sili atu le taua o o’u atalii i lo le fale. Sa ia fai mai na aoao ai o ia ina ia taulima Ana i lena ala. … O Sara o se tamaitai faapitoa tele.”
I le avea ai ma ni soo o Iesu Keriso, e ao ona tatou faia mea uma e mafai ona tatou faia e togiola ai isi mai mafatiaga ma avega. E oo lava i a tatou auaunaga aupito silisili o le togiola lea o le a taitai atu ai i latou ia Keriso. A aunoa ma Lana Togiola mai le oti ma mai le agasala, ua na o le talalelei lava la o le faamasinotonu faaagafesootai tatou te mauaina. O lena mea e mafai ona maua ai na o sina fesoasoani ma le faaleleiga i le taimi nei, ae e le maua ai la se mana e to ai mai le lagi le faamasinoga atoatoa ma le alofa mutimutivale le mafuatia. O le togiola sili lava ua ia Iesu Keriso ma ua na o Ia lava e maua ai. Ou te faailoa atu ai ma le lotomaualalo ma le lotofaafetai o Ia o le Togiola, i le suafa o Iesu Keriso, amene.


text:
Antstolio M. Dabkaus kontoraPepa pisinisi tafailagi
Antstolio M. Dabkaus kontora
Aia tatau e umia, Aoina o aitalafu, Aoina o aitalafu i fafo, Auaunaga faaletulafono, Auaunaga faaletulafono +15
Lōmiga
I-V 8:00-17:00
Antstolio M. Dabkaus kontora
Faafanua
Gaoioiga vaega
Aia tatau e umia, Aoina o aitalafu, Aoina o aitalafu i fafo, Auaunaga faaletulafono, Auaunaga faaletulafono, Auctions meatotino, Auctions meatotino, Bailiffs, Faamamaluina, Faamauina company, Fautuaga faaletulafono, Oloa, Pepa aloaia taualumaga, Pule tofi, Tulafono aiga, Tulafono autasi, Tulafono business, Tulafono leipa, Tulafono o lafoga, Tupe, inisiua, tulafono